	Raport privind implementarea Foii de parcurs

pentru acţiunile Guvernului în vederea eliminării constrîngerilor 

critice în calea mediului de afaceri 2013-2014

(la situaţia din 30 septembrie 2014)
Nr. d/o

Actul normativ

Denumirea acţiunilor

Termenul de realizare

Responsabilii de realizare

Descrierea situaţiei 

Domeniul de intervenţie: ACTE PERMISIVE

1.

Proiect de lege cu privire la modificarea şi completarea unor acte legislative (Ghilotina 2+)

1.1. Stabilirea expresă în lege a actului permisiv, a mărimii taxei pentru eliberarea actului permisiv sau a condiţiilor de calculare a acesteia, a cerinţelor faţă de solicitantul actului permisiv sau de obiectul autorizat/certificat; a documentelor prezentate autorităţii emitente în vederea obţinerii actului permisiv, a termenului şi procedurilor de eliberare a actului permisiv şi a condiţiilor retragerii/suspendării actului permisiv 

Trimestrul III, 2013

Ministerul Economiei, autorităţile administraţiei publice centrale

Realizată.

A fost elaborat proiectul de lege pentru modificarea şi completarea unor acte legislative (în total 43 de legi), care prevede stabilirea expresă în lege a actului permisiv; mărimii taxei pentru eliberarea actului permisiv sau a condiţiilor de calculare a acesteia; cerinţelor faţă de solicitantul actului permisiv sau obiectul autorizat/certificat; documentelor prezentate autorităţii emitente în vederea obţinerii actului permisiv; termenului şi procedurilor de eliberare a actului permisiv; condiţiilor retragerii/suspendării actului permisiv; aplicarea ghişeului unic. Proiectul de lege a fost aprobat prin Hotărîrea Guvernului nr. 403 din 02.06.2014.
Pe data de 18.06.2014 proiectul de lege a fost examinat în cadrul Comisiei agricultură şi industrie uşoară, iar pe 25.06.2014 – în cadrul Comisiei securitate naţională, apărare şi ordine publică, Comisiei protecţie socială, sănătate şi familie, Comisiei juridice, numiri şi imunităţi.
1.2. Delimitarea clară a competenţelor autorităţilor publice în privinţa emiterii actelor permisive

2.

Proiect de hotărîre a Guvernului cu privire la unele măsuri de implementare a ghişeului unic în desfăşurarea activităţii de întreprinzător

2.1. Aprobarea Listei actelor permisive pentru care autorităţile emitente sînt obligate să instituie “ghişeu unic” 

2.2. Aprobarea Listei actelor permisive pentru care autorităţilor emitente li se recomandă să instituie “ghişeu unic”

2.3. Aprobarea Listei actelor permisive pentru care autorităţile emitente şi cele solicitante sînt obligate să implementeze principiul de declarare pe propria răspundere

Trimestrul III, 2013

Ministerul Economiei

Realizată.
A fost aprobată Hotărîrea Guvernului nr. 778 din 04.10.2013 „Cu privire la unele măsuri de implementare a ghişeului unic în desfăşurarea activităţii de întreprinzător”, prin intermediul căreia au fost aprobate:

· Lista actelor permisive pentru care autorităţile emitente sînt obligate să instituie ghişeu unic;

· Lista actelor permisive pentru care autorităţile emitente li se recomandă să instituie ghişeu unic;

· Lista actelor permisive pentru care autorităţile emitente şi cele solicitante sunt obligate să implementeze principiul de declarare pe propria răspundere.

3.

Proiecte de hotărîri ale Guvernului

3.1. Elaborarea de către autorităţile emitente de acte permisive a proiectelor regulamentelor necesare pentru organizarea şi funcţionarea ghişeelor unice

Trimestrul IV, 2013

Autorităţile administraţiei publice centrale

În derulare. 

Conform prevederilor pct. 2 (4) al Hotărîrii Guvernului nr. 778 din 04.10.2013, autorităţile administrative centrale urmau pînă la 11.01.2014 să elaboreze şi să prezinte spre aprobare Guvernului proiectele necesare pentru organizarea şi funcţionarea ghişeelor unice şi implementarea principiului de declarare pe propria răspundere, potrivit listelor actelor permisive stabilite în anexa nr.1 şi nr. 3 la Hotărîrea menţionată. 

Astfel, din cele 86 de acte permisive pentru care sunt necesare a fi elaborate regulamente, constatăm următoarea situaţie:

i) Au fost elaborate regulamente de către 8 instituţii pentru 22 acte permisive:

1. Inspectoratul Ecologic de Stat – pentru 1 act din 6 (autorizaţia de mediu pentru folosinţa specială a apei; Regulament aprobat prin Hotărîrea Guvernului nr.894 din 12.11.2013);
2. Agenţia Medicamentului – pentru toate 3 acte din 3 (a. autorizaţie de fabricare a medicamentelor; b. autorizaţie de import a medicamentelor; c. certificat GMP – regulile de bună practică în fabricaţie. Regulament aprobat prin Hotărîrea Guvernului nr. 674 din 19.08.2014);

3. Ministerul Finanţelor / Ministerul Economiei– pentru 1 act din 2 (patenta de întreprinzător). Proiectul Regulamentului a fost preluat de către Ministerul Economiei pentru definitivare şi promovare. La moment, proiectul este în proces de lucru;
4. Ministerul Afacerilor Interne – pentru 8 acte din 10 (a. certificatul de apărare împotriva incendiilor la materialele de construcţii şi la construcţii; b. avizul de prevenire şi stingere a incendiilor la desfăşurarea unor genuri de activitate; c. aviz de recepţie finală a construcţiei). Proiectul Regulamentului privind organizarea şi funcţionarea ghişeului unic pentru eliberarea actelor permisive în domeniul apărării împotriva incendiilor a fost remis Guvernului spre aprobare. Pentru 5 acte permisive emise de Serviciul tehnologii informaţionale al MAI (d. certificat de căutare a persoanei sau a unităţii de transport peste hotare; e. certificat despre unitatea de transport în căutare; f. certificat privind verificarea persoanelor juridice peste hotare; g. certificat de absolvire a cursurilor de calificare; h. cazier juridic eliberat persoanelor fizice şi juridice) proiectul de hotărîre a fost stopat, deoarece se conlucrează cu Centrul de Guvernare Electronică pentru implementarea unei platforme on-line de depunere a cererilor pentru solicitarea acestor servicii;
5. Ministerul Dezvoltării Regionale şi Construcţiilor – pentru 2 acte din 2 (a. agrement tehnic pentru produse, procedee şi echipamente noi în construcţii; b. certificat de atestare tehnico-profesională a specialiştilor cu activităţi în construcţii). Proiectul de hotărîre a fost transmis pentru aprobare la Guvern;
6. Serviciul de Stat de Supraveghere a Sănătăţii Publice / Ministerul Sănătăţii – pentru 6 din 6 (a. autorizaţie sanitară de funcţionare a obiectivelor; b. aviz sanitar la producere în serie pentru producătorii autohtoni; c. certificat sanitar pentru loturile de produse; d. înregistrarea produselor şi serviciilor care prezintă un pericol potenţial pentru sănătatea şi viaţa omului; e. înregistrarea noilor produse alimentare; f. înregistrarea suplimentelor alimentare, altele decît cele care conţin exclusiv vitamine şi/sau minerale). Proiectul Regulamentului este la etapa de examinare şi avizare pe intern, după care urmează a fi aprobat prin Ordinul Ministerului Sănătăţii;
7. Ministerul Agriculturii şi Industriei Alimentare – pentru 1 act (coordonarea documentaţiei tehnice în domeniul agriculturii şi industriei alimentare cu eliberarea avizului). Sunt la etapa de elaborare trei proiecte de hotărîre.
ii) 3 autorităţi au informat despre faptul că procedura de eliberare a 10 acte permisive este deja prevăzută în cadrul normativ existent, precum:
1. Agenţia de Stat pentru Proprietatea Intelectuală – pentru 1 act (marcaj de control pentru fiecare exemplar de operă sau fonogramă);
2. Serviciul Vamal – pentru 7 acte (a. autorizaţie de antrepozit vamal; b. autorizaţie de efectuare a construcţiilor în zone libere; c. autorizaţie pentru admitere temporară; d. autorizaţie pentru perfecţionare activă a mărfurilor introduse pe teritoriul Republicii Moldova; e. autorizaţie pentru perfecţionare pasivă a mărfurilor introduse pe teritoriul Republicii Moldova; f. autorizaţie pentru transformare sub control vamal; g. certificat de origine a mărfii);
3. Inspectoratul Fiscal Principal de Stat – pentru 2 acte (a. certificat privind lipsa şi existenţa restanţelor la bugetul public naţional; b. aviz al organului fiscal teritorial privind existenţa şi lipsa restanţelor la impozitul pe bunuri imobile…).
iii) 7 autorităţi au informat despre inoportunitatea elaborării regulamentelor necesare pentru organizarea şi funcţionarea ghişeelor unice pentru 35 acte permisive, deoarece acestea nu întrunesc condiţiile prevăzute la art. 7 al Legii nr161 din 22.07.2011 sau alte motive întemeiate, şi anume:

1. Agenţia Naţională pentru Siguranţa Alimentelor – pentru 22 acte;
2. Inspectoratul Fiscal Principal de Stat – pentru 3 acte (a. certificat de înregistrare în calitate de plătitor a TVA; b. certificat de înregistrate în calitate de subiect impozabil cu acciz; c. certificat ce confirmă eliberarea unei hîrtii speciale, prevăzute cu însemne de protecţie…);
3. Inspectoratul Ecologic de Stat – pentru 5 acte;

4. Comitetul Permanent de Control asupra Drogurilor – pentru 2 acte (a. autorizaţie de activitate pentru utilizarea obiectivelor şi încăperilor destinate activităţilor legate de circulaţia substanţelor narcotice, psihotrope şi a precursorilor; b. autorizaţie de import/export a substanţelor narcotice, psihotrope şi al precursorilor);
5. Consiliul Naţional de Evaluare şi Acreditare în Sănătate – pentru 1 act (certificat de acreditare);

6. Ministerul Agriculturii şi Industriei Alimentare – pentru 1 act (aviz pentru introducerea în teritoriul ţării a mostrelor de produse de uz fitosanitar şi de fertilizanţi);
7. Ministerul Finanţelor – pentru 1 act (certificat de calificare al auditorului pentru auditul general).
iv) 4 autorităţi au informat că vor elabora/perfecţiona regulamentele pentru 8 acte după adoptarea cadrului legislativ, care la moment este în proces de promovare:
1. Agenţia Naţională pentru Transport Auto (a. autorizaţie specială de transport cu autovehicule a căror masă totală, sarcina masică pe osie sau ale căror gabarite depăşesc limitele admisibile; b. eliberare a avizului preliminar pentru autorizaţie specială de transport);
2. Ministerul Agriculturii şi Industriei Alimentare (a. certificat de înregistrare a utilajului tehnologic pentru producerea alcoolului etilic, distilatelor; b. notificare despre deţinerea capacităţilor minime de producere);

3. Inspectoratul Fiscal Principal de Stat (a. certificatul de atribuire a codului fiscal; b. certificatul privind luarea la evidenţă a conturilor bancare; c. confirmarea privind prezentarea dării de seamă fiscale).

4. Ministerul Mediului (autorizaţie privind gestionarea deşeurilor).

v) 2 acte permisive au fost excluse (abrogate) de către:
1. Serviciul Vamal (autorizaţie de distrugere a mărfurilor);

2. Ministerul Afacerilor Interne (autorizaţie de inaugurare a sălilor de tir, a poligoanelor de tragere, a standurilor de tir şi de vînătoare).
vi) Nu s-a prezentat informaţie privind situaţia procedurilor de organizare şi funcţionare a Ghişeelor unice pentru 9 acte permisive de către următoarele autorităţi:

1. Instituţia Publică „Căpitănia Portului Giurgiuleşti” – pentru 4 acte;

2. Ministerul Sănătăţii – pentru 2 acte;

3. Agenţia Naţională pentru Siguranţa Alimentelor – pentru 1 act;

4. Ministerul Afacerilor Interne – pentru 1 act;

5. Ministerul Mediului – pentru 1 act.

4.

Proiect de lege cu privire la modificarea şi completarea unor acte legislative

4.1. Actualizarea listei licenţelor şi autorizaţiilor existente, revizuirea acestora şi eliminarea dublărilor pentru a asigura respectarea principiilor de bună reglementare 

Trimestrul IV, 2014

Ministerul Economiei, autorităţile administraţiei publice centrale

În derulare.
Ministerul Economiei cu suportul Proiectului USAID/BRITE, începînd cu luna februarie 2014 a iniţiat procesul de revizuire a licenţelor şi a autorizaţiilor.

Urmare procesului respectiv a fost elaborat proiectul de lege de modificare şi completare a Legii nr. 285/1999 cu privire la jocurile de noroc, care la moment este la etapa de promovare.
4.2. Implementarea principiului existenţei unui organ unic de licenţiere – Camera de Licenţiere

În derulare. 
Ministerul Economiei este în proces de negociere cu Banca Mondială pentru acordarea suportului în elaborarea unui studiu privind implementarea principiului existenţei unui organ unic de licenţiere – Camera de Licenţiere.
5.

Proiect de act normativ

5.1. Crearea şi lansarea platformei unice de interoperabilitate între sistemele informaţionale ale autorităţilor implicate în emiterea actelor permisive

Trimestrul IV, 2014

Centrul de Guvernare Electronică, Ministerul Economiei, autorităţile administraţiei publice centrale

În derulare. 

Prin Hotărîrea Guvernului nr.404 din 02.06.2014 a fost instituită Platforma de interoperabilitate, în calitate de soluţie tehnică ce asigură schimbul de date dintre sistemele informaţionale deţinute de ministere, alte autorităţi administrative centrale, precum şi entităţile subordonate acestora şi instituţiile publice autonome. Etapa de pilotare va finaliza la 31.12.2014. În faza de pilotare au fost incluse: 

· Ministerul Tehnologiei Informaţiei şi Comunicaţiilor prin Î.S. “CRIS Registru”;

· Ministerul Justiţiei prin Camera Înregistrării de Stat;

· Agenţia Relaţii Funciare şi Cadastru prin Î.S. “Cadastru”;

· Inspectoratul Fiscal Principal de Stat prin Î.S. “FiscServInform”;

· Serviciul Vamal prin Î.S. “VamServInform”;

· Casa Naţională de Asigurări Sociale;

· Ministerul Agriculturii şi Industriei Alimentare prin Î.S. “Centrul Informaţional Agricol”;

· Centrul Naţional Anticorupţie;

· Centrul Naţional pentru Protecţia Datelor cu Caracter Personal.

Ulterior perioadei de pilotare, platforma de interoperabilitate va fi extinsă prin conectarea sistemelor informaţionale elaborate de către toate autorităţile administraţiei publice, instituţiile publice, etc.
Pentru perioada de pilotare a Platformei de Interoperabilitate au fost identificate metodele de integrare pe portalul servicii.fisc.md a serviciilor MPass, MPay şi MSing. Astfel, Î.S. „Fiscservinform” în colaborare cu Centrul de Guvernare Electronică, în baza Planului comun de acţiuni, a implementat serviciul de achitare on-line (MPay) a impozitului pe venit (integrarea cu serviciul Declaraţia electronică pentru persoane fizice), serviciul MSign în serviciul „Declaraţia electronică” destinat persoanelor fizice.

5.2. Oferirea platformelor tehnologice guvernamentale autorităţilor publice locale implicate în emiterea actelor permisive, în special în domeniul construcţiilor şi comerţului

6.

Acte normative departamentale

6.1. Elaborarea de către fiecare autoritate de reglementare, în cooperare cu sectorul privat şi alte părţi interesate, a obiectivelor şi indicatorilor de performanţă care ţin de costurile de reglementare a activităţii şi influenţa reglementărilor asupra sectorului privat şi a cetăţenilor
Trimestrul IV, 2013

Autorităţile administraţiei publice centrale

În derulare. 

Ministerul Economiei a elaborat proiectul Metodologiei de aplicare a Modelului Costului Standard în Republica Moldova, care descrie modalitatea de determinare a costurilor administrative, identificarea şi simplificarea obligaţiilor de prezentare a informaţiilor, care sînt costisitoare şi implică un consum mare de timp. La moment, proiectul se definitivează în baza avizelor prezentate de autorităţile publice cointeresate, după care va fi remis spre expertiză Ministerului Justiţiei şi Centrului Naţional Anticorupţie. 
Ulterior aprobării, autorităţile administraţiei publice centrale relevante, în baza metodologiei respective, vor identifica şi, respectiv, îşi vor stabili indicatorii de performanţă care ţin de costurile de reglementare a activităţii şi influenţa reglementărilor asupra sectorului privat şi a cetăţenilor.

6.2. Elaborarea şi publicarea anuală a rapoartelor privind realizarea obiectivelor şi indicatorilor de performanţă care ţin de costurile de reglementare a activităţii şi influenţa reglementărilor asupra sectorului privat şi a cetăţenilor

Trimestrul II, 2014

Neiniţiată.
Acţiunea va fi iniţiată după aprobarea proiectului Metodologiei de aplicare a Modelului Costului Standard în Republica Moldova, care la moment este la etapa de avizare.
Domeniul de intervenţie: LANSAREA AFACERII

7.

Proiect de lege cu privire la modificarea şi completarea unor acte legislative (Codul fiscal, Codul civil, Legea cu privire la principiile de bază de reglementare a activităţii de întreprinzător, Legea privind societăţile cu răspundere limitată)
7.1. Eliminarea obligativităţii deschiderii unui cont bancar temporar şi depunerii a cel puţin 40% din capitalul social al societăţii comerciale 

7.2. Eliminarea obligativităţii ştampilei şi transformarea acesteia într-o condiţie opţională

Trimestrul IV, 2013

Ministerul Economiei, autorităţile administraţiei publice centrale

Realizată. 

A fost adoptată Legea pentru modificarea şi completarea unor acte legislative nr. 53 din 03.04.2014, care prevede eliminarea obligativităţii deschiderii unui cont bancar temporar și depunerea a cel puţin 40% din capitalul social al societăţii, excluderea procedurilor de înregistrare la Inspectoratul Fiscal Teritorial, la Fondul de Asigurări Sociale, precum și la CNAM. În afară de acestea, nici ștampila nu va mai fi un atribut obligatoriu, aceasta devenind o condiţie opţională. Timpul necesar lansării afacerii se reduce de la 7 la 3 zile, iar procedurile - de la 6 la 2. 
7.3. Instituirea obligaţiei contribuabilului de a se pune în evidenţa organului fiscal doar în cazul în care numărul de identificare de stat nu reprezintă codul fiscal

Realizată. 

Prin Legea nr. 324 din 23.12.2013 pentru modificarea şi completarea unor acte legislative (Monitorul Oficial nr. 320-321/871 din 31.12.2013) au fost operate modificări şi completări la art. 8 alin. (2), lit. b) al Codului fiscal. Astfel, „Contribuabilul este obligat: b) să se pună la evidenţă la organul fiscal în a cărui rază îşi are sediul stabilit în documentele de constituire (înregistrare) şi să primească certificatul de atribuire a codului fiscal. Aceste prevederi nu se aplică persoanelor al căror număr de identificare de stat reprezintă codul fiscal”.

8.

Proiect de lege cu privire la modificarea şi completarea unor acte legislative

8.1. Optimizarea procedurii de autorizare a desfăşurării activităţilor de comerţ în baza principiului “ghişeului unic” (schimbarea abordării de la autorizarea unităţilor de comerţ la înregistrarea la primărie, cu unele excepţii, fără eliberarea actului de înregistrare)

Trimestrul I, 2014

Ministerul Economiei, autorităţile administraţiei publice centrale

În derulare. 

Ministerul Economiei a elaborat proiectul de lege pentru modificarea şi completarea unor acte legislative, care a fost avizat de către instituţiile interesate. La data de 06.10.2014 proiectul de lege a fost transmis spre examinare şi aprobare la Guvern.
Domeniul de intervenţie: AUTORIZAREA CONSTRUCŢIILOR

9. 

Proiect de lege cu privire la modificarea şi completarea unor acte legislative (Legea privind protecţia mediului înconjurător, Legea privind apărarea împotriva incendiilor, Legea privind calitatea în construcţii, Legea privind principiile urbanismului şi amenajării teritoriului etc.)
9.1. Eliminarea şi simplificarea unor proceduri de interacţiune cu diferite autorităţi publice şi instituţii la obţinerea actelor permisive în construcţie

Trimestrul IV, 2013

Ministerul Economiei, Ministerul Dezvoltării Regionale şi Construcţiilor

Realizată. 
A fost elaborat proiectul de lege pentru modificarea şi completarea unor acte legislative, care are ca scop reducerea numărului de proceduri de la 26 la 12, durata de la 291 la 71 zile și costurile de la 14730 la 5929 lei, sau cu 69%, ceea ce reduce costurile ca pondere din venitul mediu pe locuitor de la 69,3% la 25,6%.

Proiectul de lege a fost aprobat prin Hotărîrea Guvernului nr. 38 din 23.01.2014 şi remis Parlamentului la 24.01.2014. La 03.04.2014 proiectul a fost aprobat în şedinţa plenară a Parlamentului în prima lectură.

10. 

Proiect de hotărîre a Guvernului cu privire la aprobarea modificărilor şi completărilor ce se operează în unele hotărîri ale Guvernului

10.1. Modificarea şi completarea Regulamentului de recepţie a construcţiilor şi instalaţiilor aferente, aprobat prin Hotărîrea Guvernului nr. 285 din 23 mai 1996, în vederea optimizării termenelor şi procedurilor legate de recepţia construcţiilor 

Trimestrul I, 2014

Ministerul Economiei, Ministerul Dezvoltării Regionale şi Construcţiilor

În derulare. 

Proiectul hotărîrii Guvernului cu privire la modificarea şi completarea Hotărîrii Guvernului nr. 285 din 23.05.1996 “Cu privire la aprobarea Regulamentului de recepţie a construcţiilor şi instalaţiilor aferente” a fost elaborat, avizat de către instituţiile interesate şi obţinută expertiza Centului Naţional Anticorupţie.

Modificările propuse vizează eficientizarea procedurilor de recepție la terminarea lucrărilor și recepție finală la construcții și instalații aferente, şi anume:

· reducerea termenului de începere a recepției la terminarea lucrărilor cu 8 zile calendaristice;
· reducerea esențială a numărului de avize ce urmează a fi prezentate Comisiei de recepție la terminarea lucrărilor;
· reducerea termenului de remediere a obiecțiilor neesențiale de la 90 de zile pînă la 30 de zile calendaristice;
În rezultatul implementării prevederilor respective se va reduce: i) durata procedurilor de recepție la terminarea lucrărilor și recepția finală a obiectelor de construcție cu cel puțin 70 de zile; ii) numărul de apeluri la autorități privind invitația lor la desfășurarea procesului de recepție cu 30%.

10.2. Perfecţionarea procedurilor aferente controlului de stat al calităţii în construcţii, stabilite prin Hotărîrea Guvernului nr.360 din 25 iunie 1996

În derulare. 

Proiectul hotărîrii Guvernului cu privire la modificarea şi completarea Hotărîrii Guvenului nr. 360 din 25.06.1996 „Cu privire la controlul de stat al calităţii în construcţii” a fost elaborat, avizat de către autorităţile cointeresate şi Centrul Naţional Anticorupţie şi remis spre avizate Ministerului Justiţiei. 

Domeniul de intervenţie: GESTIONAREA AFACERII

11. 

Proiect de lege cu privire la modificarea şi completarea unor acte legislative (Legea cadastrului bunurilor imobile, Legea cu privire la notariat)
11.1. Instituirea unui sistem simplificat de înregistrare a bunurilor imobile de către agenţii economici, prin oferirea accesului notarilor la banca centrală de date a cadastrului, în vederea excluderii necesităţii prezentării de către agentul economic a extrasului din Registrul bunurilor imobile şi a certificatului privind valoarea bunului imobil

Trimestrul I, 2014

Ministerul Economiei

Stopată promovarea. 

Reieşind din faptul că proiectul de lege elaborat de către Agenţia Relaţii Funciare şi Cadastru (pct.12) include propunerile de modificare a legislaţiei elaborate de către Ministerul Economiei, precum şi reieşind din faptul că Ministerul Justiţiei a elaborat un nou proiect de lege privind organizarea activităţii notariale, Ministerul Economiei a considerat oportun de a stopa promovarea proiectului elaborat în acest sens pentru evitarea dublărilor.
12. 

Proiect de lege cu privire la modificarea şi completarea Legii cadastrului bunurilor imobile

12.1. Simplificarea procedurii de înregistrare a dreptului asupra bunului imobil în Registrul bunurilor imobile prin implementarea documentului electronic în documentaţia cadastrală

Trimestrul II, 2014

Agenţia Relaţii Funciare şi Cadastru

Realizată.
A fost elaborat proiectul de lege cu privire la modificarea şi completarea Legii cadastrului bunurilor imobile nr. 1543 din 25.02.1998, care prevede simplificarea procedurii de înregistrare a dreptului asupra bunului imobil în Registrul bunurilor imobile prin implementarea documentului electronic în documentaţia cadastrală.
Proiectul de lege a fost aprobat prin Hotărîrea Guvernului nr. 451 din 06.06.2014 şi prezentat Parlamentului spre examinare şi adoptare.
13. 

Proiect de lege pentru modificarea şi completarea Legii nr.1134-XIII din 2 aprilie 1997 privind societăţile pe acţiuni

13.1. Definirea expresă şi clară a tranzacţiilor cu conflict de interese şi a persoanelor interesate de încheierea acestora 

13.2. Perfecţionarea procedurilor ce ţin de încheierea tranzacţiilor cu conflict de interese

13.3. Clasificarea societăţilor pe acţiuni în funcţie de condiţiile deţinerii şi tranzacţionării valorilor mobiliare emise

13.4. Perfecţionarea mecanismelor ce ţin de dezvăluirea informaţiilor şi accesul acţionarilor la documentaţia societăţii

13.5. Simplificarea cerinţelor privind activităţile corporative şi procedurile de interacţiune cu autorităţile publice aplicabile societăţilor pe acţiuni care nu sînt deţinute public

Trimestrul IV, 2013

Ministerul Economiei, 
Comisia Naţională a Pieţei Financiare

Realizată. 

Proiectul de lege pentru modificarea şi completarea Legii nr. 1134-XIII din 02.04.1997 „Privind societăţile pe acţiuni” a fost aprobat în prima lectură la şedinţa plenară a Parlamentului Republicii Moldova din 04.07.2014.
14. 

Proiecte de hotărîri ale Guvernului

14.1. Iniţierea implementării Metodologiei generale de planificare a controlului de stat asupra activităţii de întreprinzător în baza analizei criteriilor de risc 

Trimestrul III, 2013

Ministerul Economiei, autorităţile administraţiei publice centrale 

Cancelaria de Stat

Realizată.
Metodologia generală de planificare a controlului de stat asupra activităţii de întreprinzător în baza analizei criteriilor de risc a fost aprobată prin Hotărîrea Guvernului nr. 694 din 5 septembrie 2013. La 17.09.2013 a fost remisă indicaţia Viceprim-ministrului, ministrului economiei, pentru implementarea Metodologiei de către autorităţile administraţiei publice centrale. 
14.2. Elaborarea Metodologiilor sectoriale privind controalele bazate pe risc, inclusiv cu respectarea principiilor de tranziţie la misiunile de consiliere şi prevenire
Trimestrul IV, 2013

Realizată.

În conformitate cu prevederile Legii nr.131 din 08.06.2012 au fost elaborate şi aprobate 23 metodologii sectoriale de către 22 instituţii, şi anume:

i) Elaborate şi aprobate prin acte departamentale:

1) Inspectoratul Fiscal Principal de Stat – a aprobat Metodologia de planificare a controlului fiscal în baza analizei criteriilor de risc prin Ordinul IFPS nr. 2905 din 31.11.2013.

2) Consiliul Concurenţei – a fost aprobată  Metodologia de planificare a controlului de stat asupra activităţii de întreprinzător în baza analizei criteriilor de risc în domeniul publicităţii şi ajutorului de stat de către Plenul Consiliului Concurenţei pe data de 06.03.2014.

ii) Elaborate şi aprobate în şedinţa Guvernului din 20 mai 2014:

1) Compania Naţională de Asigurări în Medicină –Metodologia de planificare a controlului de stat asupra activităţii de întreprinzător în baza analizei criteriilor de risc a Companiei Naţionale de Asigurări în Medicină (HG nr. 380 din 27.05.2014);

2) Casa Naţională de Asigurări Sociale - Metodologia de planificare a controalelor privind corectitudinea stabilirii, calculării şi achitării indemnizaţiilor pentru incapacitatea temporară de muncă de către plătitorii contribuţiilor la bugetul asigurărilor sociale de stat în baza criteriilor de risc (HG nr. 386 din 28.05.2014);

3) Inspectoratul Ecologic de Stat –Metodologia de planificare a controlului de stat asupra activităţii de întreprinzător din domeniul  protecţiei mediului şi folosirii resurselor naturale în baza analizei criteriilor de risc (HG nr. 373 din 27.05.2014); 
4) Agenţia Turismului –Metodologia de planificare a activităţii de control în baza analizei criteriilor de risc asupra activităţii agenţilor economici din industria turismului (HG nr. 366 din 27.05.2014); 
5) Ministerul Agriculturii şi Industriei Alimentare –Metodologia de planificare a controlului de stat asupra activităţii de întreprinzător din domeniile siguranţei produselor alimentare, sanitar-veterinare, fitosanitar, semincer, managementului produselor de uz fitosanitar şi a fertilizanţilor în baza analizei criteriilor de risc (HG nr. 370 din 27.05.2014);
6) Inspectoratul de Stat pentru Supravegherea Producţiei Alcoolice – Metodologia de planificare a controlului de stat asupra activităţii de întreprinzător în baza analizei criteriilor de risc efectuat de către Inspectoratul de Stat pentru Supravegherea Producţiei Alcoolice (HG nr. 372 din 27.05.2014);

7) Inspecţia de Stat în Construcţii - Metodologia de planificare a controlului de stat asupra activităţii de întreprinzător, din domeniul urbanismului şi construcţiilor în baza analizei criteriilor de risc (HG nr. 364 din 27.05.2014); 
8) Inspectoratul de Stat al Muncii – Metodologia de planificare a controlului de stat asupra activităţii de întreprinzător în baza analizei criteriilor de risc pentru domeniul de control efectuat de către Inspectoratul de Stat al Muncii (HG nr. 375 din 27.05.2014); 

9) Inspectoratul Farmaceutic din cadrul Agenţiei Medicamentului –Metodologia de planificare a controlului de stat asupra activităţii de întreprinzător în baza analizei criteriilor de risc efectuat de către Inspectoratul farmaceutic şi al dispozitivelor medicale din cadrul Agenţiei Medicamentului şi Dispozitivelor Medicale (HG nr. 379 din 27.05.2014); 

10) Serviciul de Supraveghere de Stat a Sănătăţii Publice –Metodologia de planificare a controlului de stat asupra activităţii de întreprinzător, în baza analizei criteriilor de risc, efectuat de Serviciul de Supraveghere de Stat a Sănătăţii Publice (HG nr. 379 din 27.05.2014); 

11) Comitetul permanent de Control asupra Drogurilor de pe lîngă Ministerul Sănătăţii - Metodologia de planificare a controlului de stat asupra activităţii de întreprinzător în baza analizei criteriilor de risc efectuat de către Comitetul Permanent de Control asupra Drogurilor (HG nr. 379 din 27.05.2014);

12) Agenţia Naţională Transport Auto –Metodologia de planificare a controlului de stat asupra activităţii de întreprinzător în baza analizei criteriilor de risc stabilite de Agenţia Naţională Transport Auto (HG nr. 369 din 27.05.2014); 
13) Autoritatea Aeronautica Civilă - Metodologia de planificare a controlului de stat asupra activităţii de întreprinzător în baza analizei criteriilor de risc în domeniul securităţii aeronauticii (HG nr. 377 din 27.05.2014);

14) Agenţia Relaţii Funciare şi Cadastru – Metodologia de planificare a controlului de stat asupra activităţii de întreprinzător din domeniul geodeziei, cartografiei şi geoinformaticii în baza analizei criteriilor de risc (HG nr. 367 din 27.05.2014); 
15) Ministerul Tehnologiei Informaţiei şi Comunicaţiilor - Metodologia de planificare a controlului de stat asupra activității de întreprinzător în domeniul comunicaţiilor poştale efectuat de către Ministerul Tehnologiei Informaţiei şi Comunicaţiilor în baza analizei criteriilor de risc (HG nr. 368 din 27.05.2014); 

16) Serviciul Protecţiei Civile şi Situaţiilor Excepţionale - Metodologia de planificare a controlului de stat asupra activității de întreprinzător în baza criteriilor de risc în domeniul apărării împotriva incendiilor (HG nr. 371 din 27.05.2014); 
17) Serviciul Protecţiei Civile şi Situaţiilor Excepţionale - Metodologia de planificare a controlului de stat asupra activității de întreprinzător în baza criteriilor de risc în domeniul protecţiei civile (HG nr. 371 din 27.05.2014); 

18) Camera de Licenţiere - Metodologia de planificare a controlului de stat asupra activităţii de întreprinzător în baza analizei criteriilor de risc în domeniile reglementate de Camera de Licenţiere (HG nr. 365 din 27.05.2014); 

19) Agenţia pentru Protecţia Consumatorilor - Metodologia de planificare a activităţilor de control de stat desfăşurate de către Agenţia pentru Protecţia Consumatorilor în baza analizei criteriilor de risc (HG nr. 376 din 27.05.2014);

20) Inspectoratul Energetic de Stat - Metodologia de planificare a controlului de stat în baza analizei criteriilor de risc efectuat de către Inspectoratul Energetic de Stat la instalaţiile energetice ale agenţilor economici ce prestează activităţi de întreprinzător (HG nr. 374 din 27.05.2014); 

21) Inspectoratul Principal de Stat pentru Supravegherea Tehnică a Obiectelor Industriale Periculoase - Metodologia de planificare a activităţilor de control de stat în domeniul securităţii industriale în baza analizei criteriilor de risc (HG nr. 363 din 27.05.2014).
14.3. Crearea şi lansarea S.I. “Registrul de stat al controalelor”

Trimestrul III, 2014

Realizată. 

În conformitate cu prevederile Legii nr. 131 din 08.06.2012 privind controlul de stat asupra activităţii de întreprinzător şi Hotărîrii Guvernului nr. 147 din 25.02.2013, a fost creat S.I. „Registrul de stat al controalelor”, care se află la etapa de pilotare. Începînd cu 21 iulie 2014 Registrul de Stat al controalelor a devenit funcţional.
15. 

Proiect de lege cu privire la modificarea şi completarea unor acte legislative

15.1. Instituirea mecanismului de sancţionare a funcţionarilor publici şi a conducătorilor autorităţilor publice pentru nerespectarea cadrului normativ care reglementează activitatea de întreprinzător 

15.2. Revizuirea anuală a sancţiunilor pentru nerespectarea cadrului normativ care reglementează activitatea de întreprinzător

Trimestrul II, 2014

Ministerul Economiei

În derulare.
Acţiunile respective vor fi realizate în cadrul activităţilor implementate cu suportul Proiectului Ameliorarea Competitivităţii II (PAC II).

Au fost adoptate Legea nr. 165 din 21 iulie 2014 pentru ratificarea acordului de finanţare dintre RM şi Asociaţia Internaţională pentru Dezvoltare în vederea realizării Proiectului de ameliorare a competitivităţii PAC II şi Legea nr. 166 din 21 iulie 2014 pentru ratificarea acordului de credit dintre RM şi Banca Internaţională pentru Reconstrucţie şi Dezvoltare în vederea realizării Proiectului de ameliorare a competitivităţii PAC II.
Proiectul Ameliorarea Competitivităţii II şi-a demarat activităţile începînd cu luna septembrie curent.
16. 

Proiect de lege

16.1. Aprobarea proiectului de lege privind regimul juridic al infrastructurii asociate reţelelor de comunicaţii electronice, construirea şi utilizarea partajată a elementelor de infrastructură asociată

Trimestrul IV, 2013

Ministerul Tehnologiei Informaţiei şi Comunicaţiilor

Realizată. 
Proiectul de lege privind accesul pe proprietăţi şi utilizarea partajată a infrastructurii asociate reţelelor publice de comunicaţii electronice a fost elaborat şi prin scrisoarea Ministerului Tehnologiei Informaţiei şi Comunicaţiilor, nr. 01/1052 din 02.07.2014, a fost prezentat Guvernului spre examinare şi aprobare.
Actualmente MTIC conlucrează cu Cancelaria de Stat în privinţa promovării proiectului pentru examinare şi aprobare în şedinţă de Guvern.

17. 

Proiect de hotărîre a Guvernului
17.1. Implementarea pe scară largă a sistemului e-Raportare

Trimestrul II, 2014

Biroul Naţional de Statistică, Inspectoratul Fiscal Principal de Stat, Casa Naţională de Asigurări Sociale, Compania Naţională de Asigurări în Medicină, Centrul de Guvernare Electronică

Realizată. 
Au fost întreprinse un şir de acţiuni referitoare la extinderea serviciului de raportare electronică „Declaraţia electronică” în cadrul CNAM, CNAS şi BNS. 
Biroul Naţional de Statistică a întreprins următoarele măsuri în vederea implementării SIA BNS „E-Raportare”:

· S-a reînnoit şablonul formularului CONS_TS pe serverul industrial, formularele IND_TS, SERV_TS, Munca 1 pe serverul de testare;

· Se efectuează controalele necesare pe toate formularele;

· S-a determinat lista întreprinderilor participante la etapa pilot pe formularele IND_TS, SERV_TS, Munca 1;

· S-a elaborat Ghidul de utilizare a sistemului „e-Raportare”.
Casa Naţională de Asigurări Sociale pe parcursul perioadei mai-iulie, 2014 a recepţionat rapoartele a circa 3600 agenţi economici prin intermediul portalului „e-Raportare” pentru a prezenta declaraţiile persoanelor asigurate REV-5. Conform prevederilor Legii bugetului asigurărilor sociale de stat pentru anul 2014 raportarea la CNAS are loc trimestrial.
Compania Naţională de Asigurări în Medicină a implementat sistemul electronic de raportare e-CNAM, fiind acordat în acest sens drepturi de acces la serviciul e-CNAM tuturor agenţilor economici, care au solicitat autorizaţie pentru raportare on-line. La moment, circa 4% din numărul total de raportări sunt transmise electronic, cu o creştere de 2% faţă de situaţia existentă la 01.01.2014.

Inspectoratul Fiscal Principal de Stat menţionează că utilizarea serviciului „Declaraţie electronică” în rîndul contribuabililor este în creştere, fapt demonstrat de următoarea statistică: 46643 declaraţii au fost prezentate de către 7593 contribuabili în anul 2011, 764590 declaraţii de către 21487 contribuabili în 2012 şi 920270 declaraţii au fost prezentate de către 27923 contribuabili în anul 2013. Astfel, în perioada ianuarie – august 2014, prin intermediul serviciului „Declaraţie electronică”, au fost prezentate 638841 declaraţii electronice ceea ce constituie circa 44,03% (în luna august – 50497 sau 34,83%) din totalul declaraţiilor procesate. La fel, în perioada ianuarie-august curent serviciul dat a fost utilizat de către 29029 contribuabili, dintre care 25178 agenţi economici şi 3851 persoane fizice. Totodată, în perioada vizată au fost conectaţi 1622 agenţi economici şi 1764 persoane fizice.
18. 

Proiect de lege

18.1. Revizuirea legislaţiei muncii în vederea îmbunătăţirii mediului de afaceri

Trimestrul I, 2014

Ministerul Muncii, Protecţiei Sociale şi Familiei, Confederaţia Naţională a Sindicatelor din Moldova, Confederaţia Naţională a Patronatului din Republica Moldova

În derulare. 
Sub egida MMPSF a activat un Grup de lucru tripartit, abilitat să examineze propunerile de modificare şi completare a Codului muncii, prezentate de Confederaţia Naţională a Patronatelor. Au fost organizate 17 şedinţe a Grupului de lucru, în cadrul cărora de către partenerii sociali au fost negociate şi acceptate modificările la circa 40 articole ale Codului muncii. 
Proiectul de lege pentru modificarea şi completarea Codului muncii a fost coordonat cu autorităţile interesate, cu partenerii sociali şi Comisia naţională pentru consultări şi negocieri colective, a trecut procedura de avizare şi remis spre examinare şi aprobare Guvernului pe data de 24 iunie 2014. Ulterior, Cancelaria de Stat a întors autorilor proiectul respectiv pentru o revizuire suplimentară.
Domeniul de intervenţie: POLITICA ŞI ADMINISTRAREA FISCALĂ

19.
Proiect de lege pentru modificarea şi completarea Codului fiscal

19.1. Asigurarea elaborării analizei impactului de reglementare pentru toate actele normative ce reglementează activitatea de întreprinzător în domeniul fiscal

Trimestrul IV, 2013

Ministerul Finanţelor

Realizată.
Amendamentul la Codul fiscal, în partea ce ţine de asigurarea întocmirii actului de analiză a impactului de reglementare la elaborarea proiectelor de acte legislative şi normative din domeniul fiscal care reglementează activitatea de întreprinzător, a fost aprobat prin Legea nr. 324 din 23.12.2013 privind modificarea și completarea unor acte legislative (Monitorul Oficial nr. 320-321/871 din 31.12.2013).
Astfel, art. 3 al Codului Fiscal a fost completat cu alin (31) cu următorul cuprins: „La elaborarea proiectelor de acte legislative şi normative din domeniul fiscal, care reglementează activitatea de întreprinzător, Guvernul întocmeşte actul de analiză a impactului de reglementare. În cazul iniţiativelor legislative înaintate de către deputaţi, actul de analiză a impactului de reglementare va fi întocmit de Guvern în procesul de avizare, conform unei metodologii aprobate de acesta”.
20. 

Proiect de lege cu privire la modificarea şi completarea unor acte legislative

20.1. Revizuirea conceptului de aplicare a penalităţilor şi amenzilor cu caracter fiscal, a mărimii acestora în vederea corespunderii cu prejudiciul real cauzat 

Trimestrul II, 2014

Ministerul Finanţelor, Inspectoratul Fiscal Principal de Stat

Realizată. 
Prin Legea nr. 324 din 23.12.2013 pentru modificarea şi completarea unor acte legislative (Monitorul Oficial nr. 320-321/871 din 31.12.2013) au fost operate modificările respective în Codul fiscal, art. 253, 254, 260. 
20.2. Elaborarea şi aprobarea Metodologiei privind planificarea controalelor fiscale exclusiv în baza nivelului de risc
Trimestrul II, 2014
Realizată. 

Prin Ordinul Inspectoratului Fiscal Principal de Stat nr. 2905 din 31.11.2013 a fost aprobată Metodologia de planificare a controlului fiscal în baza analizei criteriilor de risc.
21. 

Proiect de lege cu privire la modificarea şi completarea unor acte legislative

21.1. Optimizarea mecanismului de prezentare a declaraţiilor (rapoartelor) fiscale, a plăţilor fiscale şi a timpului aferent achitării impozitelor 
Trimestrul IV, 2014

Ministerul Finanţelor, Inspectoratul Fiscal Principal de Stat

În derulare.

Începînd cu 22 august 2014 de către Inspectoratul Fiscal Principal de Stat a fost lansată aplicaţia de program care asigură executarea în mod electronic a anulării dărilor de seamă fiscale care au fost corectate în conformitate cu prevederile art. 188 alin. (3) al Codului fiscal, conform Listei tipurilor de documente admisibile din cadrul SISF, aprobate prin Ordinul IFPS nr. 290 din 21.03.2013. 

Totodată, a fost lansată a II-a etapă a aplicaţiei „Anularea declaraţiei precedente”, fapt adus la cunoştinţă tuturor organelor fiscale teritoriale, precum şi tuturor contribuabililor prin intermediul site-ului www.fisc.md. 
Întru simplificarea procedurilor de calculare, raportare şi achitare a obligaţiei fiscale au fost elaborate şi aprobate:

- Hotărîrea Guvernului nr. 697 din 22.08.2014 pentru aprobarea Regulamentului cu privire la reţinerea impozitului pe venit din salariu şi din alte plăţi efectuate de către patron în folosul angajatului, precum şi din plăţile achitate în folosul persoanelor fizice care nu practică activitate de întreprinzător pentru serviciile prestate şi/sau efectuarea de lucrări; 

- Ordinului IFPS nr. 1170 din 01.08.2014 cu privire la atestarea rezidenţei şi a impozitului pe venit achitat de către nerezidenţi în Republica Moldova;

- Indicaţia IFPS nr. 72 din 17.07.2014 privind derularea procesului de restituire a supraplăţii impozitului pe venit;

- Ordinul IFPS nr. 995 din 07.07.2014 privind modul de acordare a seriei şi a diapazonului de numere pentru implementarea formularelor de documente primare cu regim special pe hîrtie fără însemne de protecţie, altele decît factura, factura fiscală şi anexele la acestea;

- Ordinului IFPS nr. 152 din 13.02.2014 cu privire la aprobarea formularului-tip al Calculului impozitului pe venit al persoanelor ce practică activitate profesională de notar public sau de executor judecătoresc şi a modului de completare a Calculului dat (CNOTAR14);
- Ordinul IFPS nr. 780 din 18.06.2013 privind modul de administrare a procedurii de eliberare a formularelor tipizate de documente primare cu regim special pusă în sarcina IFPS (cu excepţia facturilor fiscale);

- Ordinul IFPS nr. 1983 din 01.10.2013 cu privire la impozitarea veniturilor din activitatea operaţională;

- proiectul Declaraţiei persoanei fizice cu privire la impozitul pe venit (Forma CET14) şi Modul de completare a acestuia, care ulterior s-a înaintat spre avizare subdiviziunilor interesate din cadrul IFPS, inspectoratelor fiscale de stat teritoriale şi Uniunii Naţionale a Executorilor Judecătoreşti; Asociaţiei Notarilor din Moldova „NOTA”, Uniunii Notarilor din Moldova şi AO „Liga Naţională a Notarilor”. De asemenea, pentru consultarea cu publicul proiectul respectiv, printr-un comunicat, a fost plasat pe site-urile www.particip.gov.md, www.fisc.md şi pe Facebook. 
- proiectul Ordinului IFPS privind aprobarea Dării de seamă unificate (Declaraţie) Forma UNIF14 şi modul de completare a acesteia, care ulterior s-a înaintat inspectoratelor fiscale de stat teritoriale şi Direcţiei generale administrarea marilor contribuabili; 
- proiectul Ordinului IFPS de modificare şi completare a Ordinului nr. 780 din 18.06.2013, fiind înaintat subdiviziunilor IFPS spre avizare.

21.2. Perfecţionarea procedurii de restituire a TVA, a accizelor şi de returnare a plăţilor excedente ale impozitelor 

Trimestrul IV, 2014
În derulare. 

Întru simplificarea procedurii de asigurare a entităților cu formulare de documente primare cu regim special, a fost elaborată și aprobată Hotărârea Guvernului nr. 461 din 16 iunie 2014, care vizează modificarea și completarea Hotărîrii Guvernului nr. 294 din 17 martie 1998.

În scopul aducerii în concordanţă a Regulamentului privind restituirea TVA, aprobat prin Hotărîrea Guvernului nr. 93 din 01.02.2013 şi întru executarea art. II din Legea nr.73 din 11 aprilie 2013 cu privire la modificarea articolului 1012 din Codul fiscal, a fost elaborată şi aprobată Hotărîrea Guvernului nr.304 din 29 aprilie 2014 pentru modificarea şi completarea Regulamentului privind restituirea TVA. Totodată, prin modificările şi completările aprobate prin Hotărîrea Guvernului nr.790 din 07.10.2013 a fost stabilit mecanismul de achitare a 40% din suma T.V.A. calculată aferent livrărilor de producţie agricolă.

Întru executarea art.4 alin.(134) şi (135) din Legea nr.1417 din 17.12.1997 pentru punerea în aplicare a Titlului III al Codului fiscal, au fost elaborate şi prezentate spre aprobare Guvernului completări în Regulamentul privind restituirea taxei pe valoarea adăugată, care stabilesc mecanismul de restituire a TVA pentru livrările de mărfuri, servicii destinate realizării Programului „Compact” şi reparaţiei clădirii Parlamentului, precum şi ţinînd cont de prevederile art.102 alin.(8) al Codului fiscal, excluderea restricţiilor ce ţin de exportul articolelor din tutun prin poştă.
În scopul monitorizării respectării termenilor de examinare a cererilor de restituire a TVA a fost implementat SIA RETVA – Registrul electronic al cererilor şi deciziilor de restituire a TVA.

La fel, a fost aprobată Hotărîrea Guvernului privind Regulamentul cu privire la modul de aplicare a cotei zero a TVA la livrările stabilite de art. 104 lit. c) din Codul fiscal, care prevede abrogarea Hotărîrii Guvernului nr. 985 din 03.09.2004 „Pentru aprobarea Regulamentului cu privire la modul de aplicare a cotei zero a TVA la livrările stabilite de art. 104 lit. c) din Codul fiscal” (Monitorul Oficial, 2004, nr. 168-170, art. 1164).

În scopul perfecţionării procedurii de restituire a accizelor, prin Hotărîrea Guvernului nr. 334 din 07.06.2013 pentru modificarea şi completarea Regulamentului privind restituirea accizelor, procedura de restituire a accizelor a fost completată cu prevederi care permit restituirea fără efectuarea controlului pe parcursul anului contribuabililor care se conformează cerinţelor de credibilitate stabilite. Tot în acelaşi scop, la momentul actual se perfectează proiectul hotărîrii Guvernului care vizează completarea Regulamentului privind restituirea accizelor cu situaţii privind acordarea dreptului de restituire a accizelor în baza bonurilor de casă eliberate de către contribuabil şi a facturilor ce confirmă mişcarea internă a produselor accizate.

În vederea aducerii în concordanţă a Hotărîrii Guvernului nr. 843 din 18.12.2009 „Pentru aprobarea Regulamentului privind modul de solicitare a certificatului de acciz, de completare a declaraţiei privind accizele şi modul de evidenţă a mărfurilor supuse accizelor expediate (transportate) din încăperea de acciz” cu prevederile art. 127 alin. (39) din Codul fiscal, la 7 iunie 2014 a fost remis spre examinare şi aprobare Guvernului proiectul hotărîrii Guvernului pentru modificarea Anexei nr. 1 la Hotărîrea Guvernului nr. 843 din 18 decembrie 2009.

Totodată, a fost elaborat Ordinul Inspectoratului Fiscal Principal de Stat nr. 562 din 4 aprilie 2014 cu privire la aprobarea Regulamentului cu privire la sistemul informaţional automatizat de creare şi circulaţie a facturilor şi facturilor fiscale electronice e-Factura şi Ordinul Inspectoratului Fiscal Principal de Stat nr. 871 din 10 iunie 2014 privind aprobarea instrucţiunii „Cu privire la anularea înregistrării subiectului impunerii cu accize”.

Actualmente, se lucrează asupra Regulamentului privind stingerea obligaţiilor fiscale prin compensare, care urmează a fi aprobat de Guvern.

21.3. Elaborarea mecanismului “un singur cont al contribuabilului”

Trimestrul IV, 2014
În derulare. 

Mecanismul în cauză va fi elaborat după efectuarea modificărilor de rigoare în Legea privind sistemul bugetar şi procesul bugetar, Legea finanţelor publice locale şi Codul fiscal.

În acest context, prin Ordinul MF nr. 120 din 07.08.2014 a fost creat Grupul de lucru privind eficientizarea serviciilor prestate contribuabililor, în componența căruia au fost incluși reprezentanți ai Inspectoratului Fiscal Principal de Stat, ÎS ”Fiscservinform” și Ministerului Finanțelor. Grupul de lucru are drept scop studierea practicii internaţionale, identificarea oportunităţilor de amendare a legislației în vigoare, elaborarea unui proiect – pilot în vederea realizării principiului de achitare la un cont unic. 

La data de 22.08.2014 a fost organizată o şedinţă, în cadrul căreia s-a propus de a modifica componenţa grupului de lucru cu adăugarea persoanelor din CNAM, CNAS şi a unui reprezentant al Serviciului Vamal, avînd în vedere că practica contului unic este deja implementată în cadrul sistemului informaţional al Serviciului Vamal.

Concomitent, la etapa primară s-a propus implementarea unui proiect pilot în domeniul administrării contribuţiilor obligatorii de asistenţă medicală sau taxelor locale.  
Domeniul de intervenţie: COMERŢUL TRANSFRONTALIER (inclusiv administrarea vamală)

22. 

Proiecte de acte normative

22.1. Elaborarea pentru toate actele normative emise de Serviciul Vamal, care au impact asupra activităţii de întreprinzător, a analizei impactului de reglementare şi prezentarea acestora pentru examinare Grupului de lucru pentru reglementarea activităţii de întreprinzător (cu excepţia celor care reglementează activitatea internă a organelor vamale şi care nu au impact asupra activităţii de întreprinzător) 

Trimestrul III, 2013

Ministerul Finanţelor, 
Serviciul Vamal
Realizată (activitate cu caracter continuu).  
Pe parcursul perioadei 01 ianuarie –9 septembrie 2014 de către Serviciul Vamal au fost remise Grupului de lucru pentru reglementarea activităţii de întreprinzător, AIR pentru 17 proiecte:

- proiectul ordinului cu privire la aprobarea Normelor metodologice privind modul de verificare a solicitanţilor şi titularilor Certificatului AEO şi a Autorizaţiei pentru procedurile simplificate de vămuire;

- proiectul hotărîrii Guvernului „Cu privire la aprobarea Regulamentului privind administrarea contingentelor tarifare la importul/ exportul mărfurilor în/din Republica Moldova”;
- proiectul hotărîrii Guvernului „Privind aprobarea Regulamentului cu privire la completarea, autentificarea, eliberarea şi controlul ulterior a certificatelor de origine preferenţiale a mărfurilor”;

- proiectul ordinului referitor la aprobarea Regulamentului cu privire la completarea, autentificarea, eliberarea şi controlul ulterior a certificatelor de origine EUR.1 pentru mărfurile exportate din Republica Moldova în cadrul Acordului de Liber Schimb;

- proiectul regulamentului privind amînarea determinării definitive a valorii în vamă a mărfurilor importate;

- proiectul hotărîrii Guvernului „Cu privire la aprobarea Regulamentului privind restituirea drepturilor de import sau de export plătite sau percepute în plus”; 

- proiectul hotărîrii Guvernului „Cu privire la aprobarea modificărilor ce se operează în Regulamentul de aplicare a destinaţiilor vamale prevăzute de Codul vamal al Republicii Moldova, aprobat prin Hotărîrea Guvernului nr. 1140 din 02.11.2005”;

- proiectul hotărîrii Guvernului „Cu privire la modificarea şi completarea Hotărîrii Guvernului nr. 1140 din 02.11.2005”;

- proiectul ordinului Serviciului Vamal cu privire la aprobarea Regulamentului privind evidenţa simplificată şi supravegherea mărfurilor introduse/scoase în/din zona liberă, fără perfectarea declaraţiei vamale;

- proiectul hotărîrii Guvernului „Cu privire la aprobarea modificărilor şi completărilor ce se operează în Hotărîrea Guvernului nr. 904 din 13.11.2013 şi abrogarea unei Hotărîri a Guvernului”;

- proiectul hotărîrii Guvernului „Cu privire la aprobarea normelor metodologice privind activitatea echipelor mobile ale Serviciului Vamal”;

- proiectul hotărîrii Guvernului „Cu privire la aprobarea proiectului de lege pentru modificarea şi completarea Codului vamal al Republicii Moldova”; 

- proiectul hotărîrii Guvernului „Pentru aprobarea Regulamentului cu privire la procedura vămuirii electronice a mărfurilor la import”;

- proiectul hotărîrii Guvernului „Privind punere în aplicare a prevederilor Secţiunii a 271, Proceduri simplificate de vămuire şi Secţiunii a 28, Agentul economic autorizat din Codul vamal al Republicii Moldova”;

- proiectul hotărîrii Guvernului „Cu privire la aprobarea Regulamentului privind restituirea drepturilor de import sau de export plătite sau percepute în plus”;

- proiectul hotărîrii Guvernului „Cu privire la modificarea şi completarea anexei nr. 1 din Hotărîrea Guvernului nr. 357 din 13 mai 2009”.

Totodată, actele normative respective au fost prezentate spre consultare, conform cerinţelor privind transparenţa procesului decizional. Astfel, în perioada 01 ianuarie – 9 septembrie 2014 au fost consultate 16 proiecte de acte normative.

22.2. Publicarea actelor normative ale Serviciului Vamal în Monitorul Oficial al Republicii Moldova
Trimestrul III, 2013

Ministerul Finanţelor,

Serviciul Vamal

Realizată (activitate cu caracter continuu).  

Pe parcursul lunii august - 9 septembrie 2014 în Monitorul Oficial al Republicii Moldova a fost publicate 4 acte normative, din totalul de 22 acte normative elaborate de Serviciul Vamal de la începutul anului curent, după cum urmează:

- Ordinul nr. 358-O din 18.08.2014 cu privire la completarea anexei nr. 11 la Ordinul nr. 346-O din 24.12.2009 „Referitor la aprobarea Normelor tehnice privind imprimarea, utilizarea şi completarea declaraţiei vamale în detaliu”;

- Ordinul nr. 352-O din 14.08.2014 cu privire la completarea şi modificarea anexei nr. 14 la Ordinul nr. 346-O din 24.12.2009;

- - Ordinul nr. 346-O din 11.08.2014 cu privire la completarea anexei nr. 11 al Ordinului nr. 346-O din 24.12.2009;

- Ordinul nr.322-O din 23.07.2014 cu privire la completarea şi modificarea anexei nr.11 la Ordinul nr. 346-O din 24.12.2009;
- Ordinul nr.311-O din 18.07.2014 cu privire la modificarea anexei nr.11 la Ordinul Serviciului Vamal nr.346-O din 24.12.2009 „Referitor la aprobarea Normelor tehnice privind imprimarea, utilizarea şi completarea declaraţiei vamale în detaliu”;

- Ordinul nr.280-O din 24.06.2014 cu privire la modificarea şi completarea anexei nr.11 la Ordinul Serviciului Vamal nr.346-O din 24.12.2009 „Referitor la aprobarea Normelor tehnice privind imprimarea, utilizarea şi completarea declaraţiei vamale în detaliu”;

- Ordin nr. 257-O din 11.06.2014 cu privire la clasificarea materialelor textile impregnate, îmbrăcate, acoperite sau stratificate cu material plastic alveolar; 

- Ordin nr. 244-O din 03.06.2014 cu privire la clasificarea foliilor ce emană vapori de SO2, utilizate pentru păstrarea strugurilor;

- Ordinul nr. 240 din 02.06.2014 ,,Cu privire obţinerea accesului în SI „Frontiera” la prelungirea vinietei la posturile vamale de frontieră”;

- Ordinul nr. 239 din 02.06.2014 ,,Cu privire la eficientizarea procedurii de control vamal”;

- Ordinul nr. 209-O din 12.05.2014 cu privire la modificarea şi completarea anexei nr.11 la Ordinul Serviciului Vamal nr. 346-O din 24.12.2009 ,,Referitor la aprobarea Normelor tehnice privind imprimarea, utilizarea şi completarea declaraţiei vamale în detaliu”;

- Ordinul nr.218-O din 17.05.2014 ,,Cu privire la completarea şi modificarea anexei nr.11 la Ordinul nr.346-O din 24.12.2009”;

- Ordin nr. 95-O din 03.03.2014 cu privire la modificarea anexei nr.11 al Ordinului nr.346-O din 24.12.2009 “Referitor la aprobarea Normelor tehnice privind imprimarea, utilizarea şi completarea declaraţiei vamale în detaliu”;

-Ordin nr. 96-O din 03.03.2014 cu privire la clasificarea produselor cu destinaţie ortopedică;

- Ordin nr.125-O din 17.03.2014 cu privire la clasificarea arahidelor;

- Ordin nr.128-O din 18.03.2014 cu privire la abrogarea unor acte normative ale Serviciului Vamal;

- Ordin nr.133-O din 21.03.2014 cu privire la clasificarea utilajului pentru prelucrarea cărnii utilizat în industria avicolă;

- Ordin nr. 74-O din 24.02.2014 cu privire la modificarea Regulamentului privind destinatia vamală “distrugere” aprobat prin Ordinul Serviciului Vamal nr. 230-O din 28.06.2007 cu privire la aprobarea unor acte normative de executare a Codului Vamal;

- Ordin nr. 03-O din 02.01.2014 cu privire la completarea anexei nr.11 la Ordinul nr.346-O din 24.12.2009 „Referitor la aprobarea Normelor tehnice privind imprimarea, utilizarea şi completarea declaraţiei vamale în detaliu”; 
- Ordin nr. 04-O din 02.01.2014 cu privire la modificarea şi completarea anexelor nr.11 şi nr.12 la Ordinul Serviciului Vamal nr.346-O din 24-12-2009 „Referitor la aprobarea Normelor tehnice privind imprimarea, utilizarea şi completarea declaraţiei vamale în detaliu”;

- Ordin nr. 30-O din 28.01.2014 cu privire la aprobarea formularelor de executare silită a obligaţiei vamale şi a contractului-tip privind modificarea termenului de stingere a obligaţiei vamale prin amînarea sau eşalonarea plăţilor. 
23. 

Proiecte de acte normative

23.1. Dezvoltarea abordării bazate pe analiza riscurilor pentru efectuarea controlului vamal 

Trimestrul III, 2013

Ministerul Finanţelor, 

Serviciul Vamal

Realizată (activitate cu caracter continuu).  

În perioada ianuarie - 10 septembrie 2014 au fost întreprinse următoarele activităţi:

- a fost elaborat proiectul hotărîrii Guvernului pentru modificarea şi completarea HG nr. 1144 din 03.11.2005 „Cu privire la aprobarea Concepţiei sistemului de administrare a riscurilor în Serviciul Vamal”, care a trecut etapa de avizare şi transmis Ministerului Justiţiei pentru expertiză juridică. Proiectul a fost elaborat în vederea includerii unor instituţii publice noi, care ar putea prezenta informaţie utilă procesului de analiză de risc, proiectele de acorduri cu aceste instituţii urmează a fi semnate după aprobarea modificărilor în HG sus-menţionată;

- au fost efectuate lucrări de optimizare a SI „Antifrauda” în special a modulelor I „Cauze penale” şi II „Cauze contravenţionale”; 
- a fost elaborată şi aprobată Instrucţiunea de completare a Modulului II „Cauze contravenţionale” al SI „Antifrauda” (Ordinul nr.319-O din 23.07.2014);

- au fost fortificare capacităţile în domeniul analizei de risc funcţionarilor din cadrul birourilor vamale şi echipelor mobile prin desfăşurarea sesiunilor de instruire „Analiza riscurilor în activitatea posturilor vamale”; „Utilizarea în activitatea desfăşurată a informaţiei din SI „Antifrauda”; „Acordarea statutului de agent constatator, inclusiv modalitatea de includere a informaţiei de către aceştia în Modulul II „Cauza contravenţională” din SI ”Antifrauda”;

- a fost finalizată procedura de optimizare a schimbului de informaţii între Centrul Analitico-Informaţional al Direcţiei Analiza Riscurilor şi subdiviziunile Aparatului Central al Serviciului Vamal;
- în vederea consolidării mecanismului de interacţiune cu autorităţile publice naţionale în conformitate cu Concepţia sistemului de administrare a riscurilor Serviciul Vamal a obţinut accesul la Sistemul Informaţional Automatizat „Registrul Unic de Licenţiere”, ce conţine date privind titularii licenţelor eliberate/prelungite, re-perfectate, suspendate, declarate nevalabile şi retrase, şi la baza de date a Ministerului Afacerilor Interne.
23.2. Reducerea ponderii controalelor fizice ale mărfurilor la import/export
Trimestrul III, 2013

Ministerul Finanţelor, 

Serviciul Vamal

Realizată (activitate cu caracter continuu).  

În perioada 01 iunie – 31 august 2014, cota declaraţiilor vamale pentru control fizic a atins următorii indici: Import – 20,5%, Export – 8,07%, ceea ce constituie o reducere cu 3,5% la import şi 5% la export, comparativ cu perioada similară a anului 2013.

Prin Ordinul Serviciului Vamal nr. 303-O din 27.06.2013 a fost delimitat timpul maxim pentru vămuirea declaraţiilor vamale pe culoar verde de vămuire – pînă la 20 minute.
23.3. Perfecţionarea mecanismelor de evaluare în vamă a mărfurilor, precum şi a procedurilor vamale aplicate în cadrul procesului de vămuire a mărfurilor, în vederea racordării acestora la normele internaţionale aplicabile
Trimestrul III, 2013

Ministerul Finanţelor, 

Serviciul Vamal

Realizată (activitate cu caracter continuu).  

A fost aprobată Hotărîrea Guvernului nr. 1043 din 23.12.2013 cu privire la modificarea şi completarea Regulamentului cu privire la modul de declarare a valorii în vamă a mărfurilor introduse pe teritoriul Republicii Moldova, aprobat prin Hotărîrea Guvernului nr. 600 din 14.05.2002. Aceste modificări au scopul transpunerii normelor şi procedurilor UE în cadrul regulator naţional, obiectivul de bază fiind asigurarea transparenţei procedeelor aplicate de către organul vamal în procesul evaluării vamale a mărfurilor. 
Au fost elaborate şi aprobate modificări şi completări la Legea nr. 1380–XIII din 20.11.1997 privitor la amînarea determinării definitive a valorii la vamă şi incidenţa redevenţelor şi taxei de licenţă asupra valorii în vamă a mărfurilor importate (Legea nr. 275 din 15.11.2013 pentru modificarea şi completarea unor acte legislative; Legea nr. 324 din 23.12.2013 pentru modificarea şi completarea unor acte legislative). 

Întru determinarea regulilor de efectuare a controlului vamal şi de aplicare a mijloacelor tehnice de control vamal la introducerea, scoaterea sau tranzitarea mărfurilor şi mijloacelor de transport în cadrul posturilor vamale de frontieră a fost elaborată şi aprobată prin Ordinul Serviciului Vamal nr. 127-O din 17.03.2014 Instrucţiunea cu privire la aplicarea unor forme de control vamal la posturile vamale de frontieră.
Totodată, în conformitate cu Ordinul Serviciului Vamal nr. 94-O din 28.02.2014 „Cu privire la testarea Normelor tehnice privind procedura de vămuire a mărfurilor în cadrul postului vamal”, s-a efectuat în perioada 1-14 martie 2014 monitorizarea implementării Normelor tehnice-test în cadrul postului vamal Cricovo (cod 3019) al Biroului Vamal Chişinău, cu statut de post vamal – pilot pentru testarea normelor tehnice. 
De asemenea, în scopul dezvoltării capacităţilor instituţionale de aplicare a cerinţelor OMC şi UE în domeniul evaluării mărfurilor a fost realizat seminarul cu tematica „Aplicarea celor mai actuale practici în domeniul evaluării vamale” sub egida EUBAM la către au participat 14 colaboratori vamali. 

A fost asigurată traducerea Ghidului OMC în domeniul evaluării - ediţia specială “A Handbook on the WTO Customs Valuation Agreement”, care a fost distribuit colaboratorilor vamali şi utilizat în procesul de perfecţionare profesională.

Întru identificarea problemelor privind aplicarea sistemului de determinare a valorii în vamă, s-a elaborat un chestionar privind valoarea în vamă şi repartizat prin intermediul Comitetului Consultativ, pe lîngă Serviciul Vamal, agenţilor economici importatori/exportatori. Rezultatele chestionării au servit drept bază pentru elaborarea Ghidului valorii în vamă, care a fost publicat în ediţia specială a revistei „VAMA”.

24. 

Proiecte de acte normative

24.1. Extinderea programului de activitate a organelor vamale pentru efectuarea procedurilor de vămuire a mărfurilor în regim extins (program extins în zilele lucrătoare, precum şi ore de activitate în zilele de odihnă şi de sărbătoare nelucrătoare) 

Trimestrul IV, 2013

Ministerul Finanţelor, 

Serviciul Vamal

Realizată.

Cu scopul eficientizării activităţii şi îmbunătăţirii cadrului normativ cu privire la activitatea vamală a fost modificat Ordinul nr. 301-O din 27.06.2013 ,,Cu privire la optimizarea procedurilor de import/export”, unde au fost introduse măsuri de optimizare a procedurilor de import/export la postul vamal 3028 Aeroport, inclusiv privitor la extinderea programului de lucru. Totodată, pentru regularizarea cazurilor de nefuncţionare a SIIV „Asycuda World", "Frontiera" în perioada de lucrări tehnice, planificate conform Dispoziţiei Serviciului Vamal nr. 96-D din 14.02.2014 şi întru evitarea stocării la frontieră a traficului de mărfuri şi mijloacelor de transport a fost elaborat şi aprobat Ordinul Serviciului Vamal nr.63-c din 14.02.2014,, Cu privire la procedura manuală de completare a documentelor vamale”.

Prin Ordinul Serviciului Vamal nr. 302-O din 27.06.2013 au fost extinse zilele şi orele de lucru a unor posturi vamale. Astfel, agenţii economici perfectează operaţiunile vamale de import şi export la 11 posturi vamale de luni pînă duminică de la orele 8:00 pînă la orele 20:00. Însă datele statistice denotă un număr mic de solicitări în zilele de odihnă şi în orele extra-program.

Începînd cu 18.11.2013, posturile vamale interne din cadrul Biroului Vamal Chişinău (Stăuceni, Cricova şi Industrială) lucrează după un program extins de activitate şi anume începînd cu orele 8:00 pînă 20:00. Aceste posturi vamale activează în regim sporit, inclusiv şi în zilele de sîmbătă şi duminică, iar agenţii economici au posibilitatea să perfecteze tranzacţiile economice atît la aceste trei posturi vamale interne, cît şi la posturile vamale amplasate la frontieră, fără a le fi impuse anumite restricţii/cerinţe suplimentare. Facilitările sunt întreprinse în scopul de a asigura un randament pozitiv de activitate vamală şi simultan de a le uşura activitatea agenţilor economici şi transportatorilor care interacţionează cu organul vamal.

24.2. Oferirea posibilităţii agenţilor economici de aplicare on-line pentru a fi incluşi în lista celor eligibili pentru tranzacţiile economice
Trimestrul IV, 2013

Ministerul Finanţelor, 

Serviciul Vamal

În derulare. 

A fost elaborat şi aprobat caietul de sarcini în vederea demarării executării lucrărilor.
Totodată, a avut loc o şedinţă cu reprezentanţii Inspectoratului Fiscal Principal de Stat şi Fiscservinfo pentru iniţierea schimbului automatizat de date între instituţii, fiind programată o altă şedinţă de lucru cu Ministerul Tehnologiei Informaţiei şi Comunicaţiilor în vederea obţinerii datelor agenţilor economici de la Centrul Resurselor Informaţionale de Stat „REGISTRU” şi Camera Înregistrării de Stat.
25. 

Proiect de lege cu privire la modificarea şi completarea Codului vamal

25.1. Asigurarea elaborării analizei impactului de reglementare pentru toate actele normative ce reglementează activitatea de întreprinzător în domeniul vamal 

Trimestrul IV, 2013

Ministerul Finanţelor, 

Serviciul Vamal

Realizată. 

Amendamentul la Codul fiscal, în partea ce ține de asigurarea întocmirii actului de analiză a impactului de reglementare la elaborarea proiectelor de acte legislative și normative din domeniul vamal ce reglementează activitatea de întreprinzător, a fost aprobat prin Legea nr. 324 din 23.12.2013 privind modificarea și completarea unor acte legislative (Monitorul Oficial nr. 320-321/871 din 31.12.2013). 
Activităţile realizate de Serviciul Vamal la acest capitol a se vedea la pct.22.1.

25.2. Implementarea şi aplicarea sistemelor de control al exporturilor şi importurilor după modelul european (Import Control System şi Export Control System)

Trimestrul IV, 2014

În derulare. 
Proiectul de modificare a Codului Vamal privind implementarea şi aplicarea sistemelor de control al exporturilor şi importurilor după modelul european (Import Control System şi Export Control System) a fost elaborat de către Ministerul Economiei. A fost convocat un grup de lucru în vederea implementării acestor mecanisme.
La 30.05.2014 a fost convocat Grupul de Lucru pentru definitivarea proiectului de lege și prezentat repetat spre avizare setul de materiale către Ministerul Finanțelor, MAIA, ANSA, Serviciul Vamal și IFPS. 

Ministerul Finanţelor prin scrisorile nr.28/11-4886 din 20.03.2014 şi nr. 19.06.2014 a reiterat opinia privind inoportunitatea promovării proiectului în cauză.

Proiectul de lege se află în prezent la Guvern. 

25.3. Revizuirea principiilor şi conceptului aplicării răspunderii pentru comiterea încălcărilor legislaţiei vamale

Trimestrul IV, 2013

Realizată. 

Modificări la Codul vamal în partea ce ţine de revizuirea principiilor şi conceptului aplicării răspunderii pentru comiterea încălcărilor legislaţiei vamale au fost elaborate şi incluse în proiectul de lege privind modificarea şi completarea unor acte legislative (în partea ce ţine de realizarea politicii fiscale şi vamale pe anul 2014 şi perfecţionarea legislaţiei fiscale şi vamale), aprobat prin Hotărîrea Guvernului nr. 959 din 03.12.2013. 
Însă, în procesul examinării proiectului de lege în Parlament, modificările respective au fost excluse şi s-a considerat oportun menţinerea sistemului actual de sancţiuni vamale pentru comiterea contravenţiilor vamale şi efectuarea unei analize amănunţite în colaborare cu reprezentanţii instituţiilor de drept şi corelarea modificărilor cu alte norme juridice contravenţionale. Astfel, decade necesitatea iniţierii altor modificări la Codul vamal.
26. 

Proiect de lege cu privire la modificarea şi completarea unor acte legislative (Legea cu privire la tariful vamal, Codul fiscal)
26.1. Prelungirea termenului de achitare a TVA şi a taxei vamale pentru materiile prime importate pentru producerea mărfurilor destinate exclusiv exportului

Trimestrul IV, 2013

Ministerul Finanţelor,

Ministerul Economiei

Realizată. 

Prevederea privind prelungirea termenului de achitare a TVA şi a taxei vamale în limita de 180 zile de la importul materiei prime, materialelor, accesoriilor, ambalajului primar și articolelor de completare, care se utilizează la fabricarea în exclusivitate a mărfurilor pentru export, a fost aprobată prin Legea nr. 324 din 23.12.2013 privind modificarea și completarea unor acte legislative (Monitorul Oficial nr. 320-321/871 din 31.12.2013). 

27. 

Proiect de lege cu privire la modificarea şi completarea unor acte legislative (Codul vamal, Legea cu privire la protecţia plantelor şi la carantina fitosanitară, Legea cu privire la produsele de uz fitosanitar şi la fertilizanţi)
27.1. Introducerea mecanismului de recunoaştere unilaterală a certificatelor fitosanitare şi sanitar-veterinare emise în alte state (cel puţin în Uniunea Europeană, SUA şi Canada) 

Trimestrul I, 2014

Ministerul Economiei, Ministerul Agriculturii şi Industriei Alimentare, Ministerul Finanţelor, Serviciul Vamal

În derulare. 

A fost elaborat proiectul de lege cu privire la modificarea şi completarea unor acte legislative, care prevede îmbunătățirea relațiilor de colaborare și schimb de date cu privire la operațiunile de export între Serviciul Vamal și Inspectoratul Fiscal Principal de Stat ce va permite să excludă confirmarea din partea Serviciului Vamal (document suplimentar la declarația vamală, care implică și costuri suplimentare de 5 Euro per document), precum și costurile suplimentare aferente. De asemenea, se va exclude declarația de tranzit pentru efectuarea operațiunilor de import/export; certificatele sanitar-veterinare, fitosanitare sau de conformitate eliberate de către autoritățile competente din alte state vor fi recunoscute în mod unilateral, ceea ce va asigura excluderea cheltuielilor nejustificate și a procedurilor birocratice legate de obținerea certificatelor respective.

Proiectul a trecut procedura de avizare la instituţiile interesate şi remis Guvernului spre examinare şi aprobare, care ulterior a fost restituit pentru definitivare, urmare avizului Ministerului Finanţelor.
La 30.05.2014 a fost convocat Grupul de Lucru pentru definitivarea proiectului de lege și prezentat repetat spre avizare setul de materiale către Ministerul Finanțelor, MAIA, ANSA, Serviciul Vamal și IFPS.

Ministerul Finanţelor şi-a reiterat poziţia în mod repetat privind inoportunitatea promovării proiectului în cauză şi inutilitatea delegării reprezentanţilor pentru Grupul de lucru pentru definitivarea proiectului de lege. 
Proiectul de lege se află în prezent la Guvern.

27.2. Introducerea procedurilor simplificate pentru vămuirea mărfurilor, conform modelului aplicat în Uniunea Europeană (procedura de declarare incompletă, periodică şi simplificată)
Trimestrul I, 2014
Realizată. 

Prevederea respectivă a fost inclusă în politica bugetar-fiscală şi vamală pentru anul 2014, aprobată prin Legea nr. 324 din 23.12.2013 privind modificarea și completarea unor acte legislative, art. 20 (Monitorul Oficial nr. 320-321/871 din 31.12.2013).
În vederea implementării prevederilor Legii sus-menţionate, a fost elaborată şi aprobată Hotărîrea Guvernului nr.647 din 07.08.2014 privind punerea în aplicare a prevederilor Secţiunii a 271 „Proceduri simplificate de vămuire” şi Secţiunii a 281 „Agentul economic autorizat” din Codul vamal al Republicii Moldova.

27.3. Modificarea conceptului de “depozit provizoriu” în sensul atribuirii acestuia statutului de “loc necesar pentru depozitare”, conform standardelor europene
Trimestrul I, 2014
În derulare. 

Ministerul Economiei a elaborat proiectul de lege cu privire la modificarea şi completarea unor acte legislative, care reglementează domeniul comerţului transfrontalier.

Proiectul a trecut procedura de avizare la instituţiile interesate şi remis Guvernului spre examinare şi aprobare, care ulterior a fost restituit pentru definitivare, urmare avizului Ministerului Finanţelor.

La 30.05.2014 a fost convocat Grupul de Lucru pentru definitivarea proiectului de lege și prezentat repetat spre avizare setul de materiale către Ministerul Finanțelor, MAIA, ANSA, Serviciul Vamal și IFPS.
Proiectul de lege se află în prezent la Guvern.

28. 

Proiect de modificare a Regulamentului de aplicare a destinaţiilor vamale prevăzute de Codul vamal

28.1. Stabilirea procedurii de depunere, înregistrare, verificare şi validare a declaraţiilor sumare de intrare/ieşire 

Trimestrul I, 2014

Ministerul Economiei, Ministerul Finanţelor, Serviciul Vamal

În derulare. 

Ministerul Economiei a elaborat proiectul hotărîrii Guvernului „Cu privire la aprobarea modificărilor și completărilor ce se operează în unele hotărîri ale Guvernului și abrogarea unei hotărîri a Guvernului”. 
Proiectul este definitivat urmare procedurii de avizare şi va fi remis Guvernului pentru examinare după aprobarea proiectului de lege cu privire la modificarea şi completarea unor acte legislative, menţionat la pct.27.1.
28.2. Expunerea mecanismului de funcţionare a sistemelor de control al importurilor şi exporturilor, cu aplicarea interfeţelor electronice ale organelor vamale şi ale titularilor operaţiunilor de vămuire

Trimestrul I, 2014
În derulare. 
- A fost aprobată şi publicată în Monitorul Oficial Hotărîrea Guvernului nr.904 din 13.11.2013 ,,Pentru aprobarea Regulamentului cu privire la procedura vămuirii electronice a mărfurilor la export”;

- A fost elaborat mecanismul de aplicare a semnăturii digitale la depunerea declarației vamale în format electronic;

- A fost iniţiată formarea postului de lucru, 12 colaboratori din cadrul a 3 posturi sus-menţionate efectuează testări cu privire la aplicarea semnăturilor digitale.

- Ministerul Economiei a elaborat proiectul de lege cu privire la modificarea şi completarea unor acte legislative, care reglementează domeniul comerţului transfrontalier. Ministerul Finanţelor şi-a reiterat poziţia privind inoportunitatea promovării proiectului în cauză.  
- A fost remisă repetat o scrisoare către Guvern privind promovarea proiectului de lege prin intermediul Consiliului economic pe lîngă Prim-ministru.
28.3. Stabilirea criteriilor şi condiţiilor de activitate a depozitului provizoriu, accesibile atît brokerilor, cît şi oricărui importator
Trimestrul I, 2014
În derulare.

Ministerul Economiei a elaborat proiectul de lege cu privire la modificarea şi completarea unor acte legislative, care reglementează domeniul comerţului transfrontalier.
La 20.03.2014 a fost primită scrisoarea Ministerului Finanţelor nr.28/11-4886 prin care se reiterează inoportunitatea promovării proiectului în cauză.

A fost remisă repetat o scrisoare către Guvern privind promovarea proiectului de lege prin intermediul Consiliului economic pe lîngă Prim-ministru.

Acţiunea respectivă se realizează concomitent cu acţiunile 25.2 şi 27.3.
28.4. Descrierea procedurii de depunere a declaraţiilor simplificate, periodice şi incomplete, a cazurilor şi condiţiilor de acceptare a acestora de către organele vamale
Trimestrul I, 2014
Realizată.
Prevederea respectivă a fost inclusă în Politica bugetar-fiscală şi vamală pentru anul 2014, aprobată prin Legea nr. 324 din 23.12.2013 privind modificarea și completarea unor acte legislative, art. 20 (Monitorul Oficial nr. 320-321/871 din 31.12.2013). Totodată, pentru punerea în aplicare a procedurilor respective a fost elaborată şi aprobată Hotărîrea Guvernului nr.647 din 07.08.2014, privind punerea în aplicare a prevederilor Secţiunii 271 „Proceduri simplificate de vămuire” şi Secţiunii 281 „Agentul economic autorizat” din Codul vamal al Republicii Moldova.
29. 

Proiect de act departamental

29.1. Intensificarea cooperării cu ţările vecine în vederea extinderii punctelor de trecere a frontierei de stat cu control comun, în scopul fluidizării traficului de mărfuri, ca rezultat al dezvoltării sistemului de control “o singură oprire” de stat

Trimestrul IV, 2014

Ministerul Finanţelor, 
Serviciul Vamal, Ministerul Afacerilor Interne

În derulare. 

Propunerea de proiect a Republicii Moldova şi a Ucrainei privind construcţia şi dotarea punctului de trecere Giurgiuleşti-Reni a fost evaluată pozitiv de către UE. Totodată, a fost convenită organizarea unei vizite în punctul de trecere Giurgiuleşti-Reni.
Totodată, prin Decizia de punere în aplicare a Comisiei (2013) 8293 din 22.11.2013 privind programul de Acţiune Regional de Est 2013 partea II al Instrumentului European de Vecinătate şi Parteneriat care urmează a fi finanţat din bugetul general al UE, a fost aprobată finanţarea construcţiei Punctului de Trecere a Frontierei de Stat Palanca-Maiaki-Udobnoe, iar adresarea comună a Republicii Moldova şi a Ucrainei privind finanţarea construcţiei PTFS Unguri-Broniţa nu a fost acceptată.

Dezvoltarea sistemului de control „o singură oprire” a demarat cu selectarea punctului pilot şi anume, Punctul de Trecere a Frontierei „Tudora”, fiind format Grupul de lucru, care a identificat soluţii în vederea înlăturării impedimentelor în calea realizării conceptului dat.
29.2. Perfecţionarea şi dezvoltarea Sistemului informaţional “FRONTIERA”, prin intermediul căruia se efectuează schimbul de informaţii în regim on-line între autorităţile care participă la controlul mărfurilor şi mijloacelor de transport la frontieră, conform principiilor “ghişeului unic”, “umăr la umăr” şi “o singură oprire”, avînd ca scop reducerea timpului de control

Trimestrul IV, 2014
Realizată.

Întru facilitarea schimbului de informaţii între Serviciul Vamal, Poliţia de Frontieră şi Î.S. „Registru” a fost elaborat caietul de sarcini pentru perfecţionarea Sistemului informaţional ,,FRONTIERA”. 

Din luna iunie curent este realizat modulul ,,Multi Agency”, care facilitează interacţiunea agenţiilor publice în cadrul procesului de vămuire şi permite integrarea serviciilor veterinare şi fitosanitare, cît şi certificatele eliberate de acestea. În această direcţie au fost demarate un şir de acţiuni precum: iniţierea tratativelor cu autorităţile publice referitor la introducerea lor în acest mecanism, elaborarea procedurii electronice, ajustarea certificatelor, licenţelor şi autorizaţilor pentru utilizare, elaborarea regulilor de interacţiune, implementarea modulului. În baza Ordinului comun nr. 245-O/136, semnat între Serviciul Vamal şi Agenţia Naţională pentru Siguranţa Alimentelor, acest modul activează în regim pilot.
În perioada 23-25 octombrie 2013, Serviciul Vamal a organizat un curs de instruire cu tematica SIIV Asycuda - modul administrare selectivitate pentru 25 de colaboratori ai Agenţiei Naţionale pentru Securitatea Alimentelor. A fost testat mecanismul de interacţiune între Serviciul Vamal si ANSA. Totodată pentru ANSA a fost elaborat un manual de utilizare a modulului.
29.3. Organizarea şi desfăşurarea măsurilor de informare a mediului de afaceri (participanţi la activităţi economice externe) referitor la modalitatea şi categoria de mărfuri şi persoane supuse controlului preferenţial (fără a sta la coadă) la trecerea frontierei
Trimestrul IV, 2014
Realizată.
Întru realizarea acţiunii respective, pe parcursul perioadei ianuarie - 10 septembrie 2014 au fost organizate 20 de întruniri a Comitetului Consultativ pe lîngă Serviciul Vamal, Aparatul Serviciului Vamal a organizat 4 şedinţe, respectiv Birourile vamale – 16 şedinţe. La şedinţele date au participat agenţii economici, brokeri vamali, specialişti în domeniul vămuirii. Tematicile şedinţelor respective au fost diverse, axîndu-se în majoritatea cazurilor pe informarea mediului de afaceri referitor la simplificarea procedurilor vamale, procedura de vămuire a mărfurilor la export, prezentarea serviciului E-customs, familiarizarea cu principiile generale ale Acordului de Asociere dintre Uniunea Europeană şi Comunitatea Europeană a Energiei Atomice şi statele membre, pe de o parte, şi Republica Moldova, pe de altă parte.

Conform informaţiei Ministerului Afacerilor Interne, Poliţia de Frontieră informează în continuu despre procedura de traversare a frontierei de stat prin intermediul: i) paginii web a Poliţiei de Frontieră www.border.gov.md; ii) liniei verzi (022-259-717); iii) panourilor informative amenajate în punctele de trecere a frontierei de stat, precum şi în gări (auto, feroviare); iv) mass-media.

În conformitate cu Legea nr. 215 din 04.11.2011 cu privire la frontiera de stat este stabilită ordinea de trecere a frontierei de stat, precum şi determinate categoriile de persoane care pot fi supuse fără rînd controlului la trecerea frontierei de stat.
În vederea reducerii duratei şi costurilor efectiv suportate de agenţii economici pentru vămuirea mărfurilor în vamă, a fost semnat între Poliţia de Frontieră şi Serviciul Vamal Ordinul comun nr. 84-O/21 din 22.01.2013 cu privire la accesul prioritar în punctele de trecere a frontierei de stat a titularilor procedurilor simplificate de vămuire.
Domeniul de intervenţie: ACCESUL LA FINANŢE

30. 

Proiect de hotărîre a Guvernului privind modificarea şi completarea unor acte normative

30.1. Instituirea unei Comisii naţionale pentru monitorizarea şi coordonarea activităţilor de ameliorare a accesului la finanţe

Trimestrul IV, 2013

Ministerul Economiei

În derulare.
Ministerul Economiei a elaborat proiectul hotărîrii Guvernului privind instituirea Comisiei naţionale pentru monitorizarea şi coordonarea activităţilor de ameliorare a accesului la finanţe. 
Pe data de 10.07.2014 proiectul a fost transmis Guvernului spre examinare şi aprobare.
31. 

Proiect de lege cu privire la modificarea şi completarea unor acte legislative

31.1. Extinderea activităţii în vederea îmbunătăţirii metodologiilor de evaluare a riscului şi a procedurilor bancare pentru a include programe susţinute prin fonduri guvernamentale, facilităţi de partajare a riscului şi garanţii parţiale pentru credite

Trimestrul IV, 2013

Banca Naţională a Moldovei, Ministerul Economiei, Ministerul Finanţelor, Ministerul Agriculturii şi Industriei Alimentare

În derulare.

Banca Naţională a Moldovei asigură cadrul normativ necesar pentru desfăşurarea activităţii băncilor, care este permanent ajustat luând în consideraţie circumstanţele ce influenţează activitatea bancară în vederea minimizării nivelului riscurilor la care se expun băncile în cadrul activităţii. 

În acest context, au fost aprobate modificări şi completări la Regulamentul cu privire la clasificarea activelor şi angajamentelor condiţionale, care au drept scop stimularea activităţii de creditare a băncilor prin clasificarea mai puţin restrictivă a creditelor asigurate cu garanţii financiare acordate în cadrul proiectelor specializate de către organizaţiile financiare internaţionale şi de persoanele juridice al căror obiect de activitate îl constituie garantarea creditelor şi a căror patrimoniu este constituit, majoritar, din participaţii ale băncilor licenţiate sau ale statului. 

În vederea consolidării activităţii băncilor şi, respectiv, creării premiselor pentru accesul la finanţe, a continuat lucrul asupra modificării Regulamentului cu privire la sistemele de control intern în bănci întru perfecţionarea cerinţelor specifice aferente gestionării riscurilor de către bănci. Cerinţele respective se vor axa asupra întregii game de riscuri rezultate din activitatea bancară, cu expunerea elementelor cheie care urmează a fi incluse de către bănci în politicile de gestionare a riscurilor. 

În vederea sporirii transparenţei activităţii băncilor pentru stimularea accesului la finanţe, a fost elaborat proiectul modificărilor şi completărilor la Regulamentul cu privire la dezvăluirea de către băncile licenţiate din Republica Moldova a informaţiei despre activitatea lor financiară, care au fost coordonate cu comunitatea bancară. Proiectul respectiv încorporează modificări şi completări aferente informaţiei cantitative şi calitative ce ţin de performanţele financiare ale băncii, poziţia financiară, politicile contabile, activităţile manageriale, etc.

Referitor la cadrul legal, care prin prevederile sale creează condiţii ce pot să faciliteze accesul la finanţe, este de menţionat că Legea privind contractele de credit pentru consumatori încorporează mecanismele necesare pentru asigurarea comportamentului responsabil al creditorilor în acordarea creditelor pentru consumatori. 

Totodată, la momentul actual, cu scopul eliminării anumitor impedimente în procesul de asigurare a creditelor solicitate, se examinează modificarea Legii cu privire la gaj în vederea încorporării prevederilor ce vor conduce la extinderea spectrului de obiecte ce vor putea fi acceptare în calitate de gaj. Modificările preconizate, de asemenea, vor crea premise pentru facilitarea accesului la finanţe în cadrul sectorului financiar.
Ministerul Agriculturii şi Industriei a elaborat Regulamentul cu privire la modul de repartizare a mijloacelor fondului de subvenţionare a producătorilor agricoli (Hotărîrea Guvernului nr. 135 din 24.02.2014), care stabileşte măsurile de sprijin din mijloacele fondului de subvenţionare a producătorilor agricoli, precum şi modul de administrare a fondului în vederea asigurării şi garantării corectitudinii de alocare a mijloacelor. Astfel, va fi facilitat accesul producătorilor agricoli la resurse financiare, prin rambursarea a pînă la 100 mii lei pentru un producător agricol, cu excepţia creditelor utilizate pentru dezvoltarea activităţilor legate de obţinerea producţiei agricole ecologice, pentru care mărimea maximă a subvenţiei nu va depăşi 200 mii lei pentru unul şi acelaşi producător agricol.
32. 

Proiecte de acte legislative şi normative

32.1. Elaborarea şi aprobarea proiectului de lege cu privire la capitalul venture (de risc) 

Trimestrul IV, 2014

Ministerul Economiei, Comisia Naţională a Pieţei Financiare, Academia de Ştiinţe a Moldovei

În derulare. 

Agenţia pentru Inovare şi Transfer Tehnologic a Academiei de Ştiinţe a Moldovei a elaborat proiectul de lege cu privire la capitalul venture (de risc) în activitatea inovaţională. Proiectul de lege respectiv a fost respins de către Grupul de lucru interdepartamental creat în vederea definitivării acestuia pe motiv de necorespundere cu cerinţele şi normele legislative.

Cu suportul asistenţei tehnice în domeniu a fost elaborat AIR-ul la proiect, care a fost aprobată încă în luna iulie 2013. 

La moment, din lipsa capacităţilor instituţionale în domeniu se caută asistenţă tehnică consultativă pentru elaborarea noului proiect de lege, fiind înaintate propuneri de proiect către Guvernul Republicii Polone şi PNUD.
De asemenea, a fost elaborată şi înaintată în adresa MAEIE propunerea de proiect „Support for preparing the draft law on venture capital funds and capacity building for implementation the legislation” în cadrul apelului de proiecte privind asistenţa tehnică în scopul realizării Acordului de Finanţare dintre Republica Moldova şi Uniunea Europeană privind Programul Cadru de suport al acordurilor dintre Republica Moldova şi Uniunea Europeană – PNA 2013.
32.2. Elaborarea schemelor eficiente de garantare a creditelor IMM-urilor prin preluarea bunelor practici, inclusiv în scopul includerii organizaţiilor de microfinanţare şi a asociaţiilor de economii şi împrumut în aceste scheme

În derulare.

Ministerul Economiei a demarat, cu suportul Grantului oferit de Banca Mondială pentru pregătirea proiectului PAC II, activitățile ce vizează perfecţionarea mecanismelor de garantare a creditelor pentru IMM-uri. În acest sens, pînă la finele anului se preconizează:

· efectuarea unei evaluări a eficienţei instrumentelor existente de garantare a creditelor;
· elaborarea conceptului unui Sistem Informatic de Management (MIS) în vederea dezvoltării unui sistem global de gestionare a informațiilor, inclusiv modulul specific pentru operațiunile FGC;
· elaborarea manualului FGC, care va include aspectele cheie ale politicilor și procedurilor de operare ale FGC;
· elaborarea criteriilor de selectare a instituțiilor partenere și de standardizare a acordurilor cu instituții financiare partenere în procesul de garantare a creditelor;
· dezvoltarea de noi produse de garantare, care vor ţine cont atît de capacitatea și cadrul general al sistemului, cît şi de obiectivele garantării. 
33. 

Proiect de lege pentru modificarea Legii privind achiziţiile publice, proiect de hotărîre a Guvernului pentru modificarea şi completarea Hotărîrii Guvernului nr.763 din 11 octombrie 2012 “Cu privire la aprobarea Documentaţiei-standard pentru realizarea achiziţiilor publice de bunuri şi servicii”

33.1. Prevederea expresă în documentele de licitaţie a obligativităţii de a partaja necesităţile autorităţilor contractante de loturi sau de poziţii pentru asigurarea accesului IMM-urilor la procedurile de achiziţii publice

Trimestrul I, 2014

Ministerul Finanţelor

În derulare.
Prin Hotărîrile Guvernului nr. 804 din 10.10.2013 și nr. 794 din 08.10.2013 au fost aprobate Regulamentele privind achiziţiile publice folosind procedura de dialog competitiv și privind achiziţiile publice folosind procedura de negociere. Astfel, vor fi elaborate documentații-standard pentru aceste proceduri în care vor fi incluse și prevederi ce țin de obligativitatea autorităților contractante de a diviza necesitățile acestora pe poziții, astfel încît să se asigure la maxim posibilitatea participării IMM-urilor în cadrul procedurilor de achiziții publice.

Totodată, a fost elaborat şi urmează a fi definitivat proiectul de hotărîre a Guvernului pentru modificarea şi completarea Hotărîrii Guvernului nr.763 din 11 octombrie 2012 „Cu privire la aprobarea Documentaţiei-standard pentru realizarea achiziţiilor publice de bunuri şi servicii”. Proiectul nominalizat, pe lîngă modificări de optimizare, va conține și prevederi ce țin de obligativitatea autorităților contractante de a diviza necesitățile acestora pe poziții pentru a asigura un număr cît mai larg de operatori economici participanți la procedurile de achiziții publice.
34. 

Proiecte de acte legislative şi normative

34.1. Reglementarea organizaţiilor de creditare nebancară (leasing, microfinanţare, amanet etc.), precum şi a jocurilor de noroc

Trimestrul II, 2014

Ministerul Economiei, Ministerul Finanţelor, Comisia Naţională a Pieţei Financiare

În derulare.

Comisia Naţională a Pieţei Financiare a elaborat proiectul legii cu privire la organizaţiile financiare nebancare, care stabileşte un cadru comun de reglementare şi supraveghere pentru organizaţiile care desfăşoară exclusiv activităţi financiare nebancare, precum şi acordarea de credite, inclusiv microcredite şi leasing financiar. Proiectul de lege a fost aprobat prin Hotărîrea Guvernului nr. 96 din 15.02.2012 şi remis Parlamentului spre examinare şi adoptare.

Proiectul legii pentru completarea unor acte legislative, prin care sunt operate completări la legislaţia în vigoare privind delegarea către CNPF a atribuţiilor de supraveghere a sectorului de leasing a fost aprobat prin Hotărîrea Guvernului nr. 95 din 15.02.2012 şi prezentat Parlamentului spre examinare şi adoptare.

Ambele proiecte de legi se examinează în cadrul comisiilor parlamentare.

35. 

Proiect de lege pentru modificarea şi completarea Legii nr.122-XVI din 29 mai 2008 privind birourile istoriilor de credit

35.1. Promovarea şi aprobarea proiectului de lege pentru modificarea şi completarea Legii nr.122-XVI din 29 mai 2008 privind birourile istoriilor de credit, în scopul obligării organizaţiilor de microfinanţare şi companiilor de leasing să prezinte datele aferente debitorilor săi la biroul istoriilor de credit

Trimestrul IV, 2014

Ministerul Finanţelor, Ministerul Economiei, Comisia Naţională a Pieţei Financiare

În derulare. 

Comisia Naţională a Pieţei Financiare a elaborat proiectul de lege pentru modificarea şi completarea Legii nr. 122-XVI din 20.05.2008 privind birourile istoriilor de credit, care are drept scop consolidarea cadrului legal naţional în ceea ce priveşte formarea, prelucrarea, stocarea şi prezentarea de către birourile istoriilor de credit a informaţiei ce caracterizează respectarea de către debitor a obligaţiilor asumate prin contactele de credit.

Prin modificarea art. 6 din lege se extind prevederile privind obligativitatea organizaţiilor de microfinanţare şi companiilor de leasing, care acordă credite şi împrumuturi – surse de formare a istoriei de credit de a prezenta informaţiile la cel puţin un birou al istoriilor de credit.

Proiectul a parcurs etapa de avizare de către autorităţile interesate, precum şi expertiza anticorupţie.
36. 

Proiect de lege cu privire la modificarea şi completarea unor acte legislative

36.1. Revizuirea legislaţiei fiscale cu privire la crearea premiselor pentru dezvoltarea pieţei financiare nebancare

Trimestrul II, 2014

Comisia Naţională a Pieţei Financiare, Ministerul Economiei, Ministerul Finanţelor

În derulare. 

Ministerul Finanţelor a elaborat proiectul de lege cu privire la modificarea şi completarea unor acte legislative ce ţine de realizarea politicii fiscale, vamale şi bugetare pentru anul 2015 şi perfecţionarea legislaţiei fiscale, vamale şi bugetare. Proiectul respectiv include toate propunerile înaintate de către Comisia Naţională a Pieţei Financiare de amendare a legislaţiei ce reglementează regimul fiscal cu privire la piaţa asigurărilor, activitatea fondurilor nestatale de pensii, veniturile aferente valorilor mobiliare, tranzacţiile cu valori mobiliare, precum şi mijloacele băneşti obţinute în rezultatul lichidării fondurilor de investiţii nemutuale şi fondurilor de investiţii pentru privatizare.

La moment, proiectul de lege este la etapa de definitivare.
Domeniul de intervenţie: CONCURENŢA

37. 

Proiect de hotărîre a Guvernului

37.1. Crearea unui inventar al reglementărilor de preţ existente (inclusiv cele care afectează preţurile indirect, prin reglementarea marjelor sau a rentabilităţii), analiza acestora şi eliminarea celor care nu sînt justificate din punct de vedere economic

Trimestrul IV, 2014

Ministerul Economiei, Consiliul Concurenţei, autorităţile administraţiei publice centrale

Anulată.

În rezultatul unui studiu în domeniul preţurilor/tarifelor reglementate s-a revizuit cadrul normativ (legile sectoriale care conţin reglementările de preţ) şi s-a purces asupra perfectării acestuia prin prisma unui concept unic de abordare. Metodologiile sectoriale şi instrumentele de reglementare vor fi ajustate la o metodologie universală de calcul a tarifelor pentru serviciile publice, care se elaborează la moment de către Cancelaria de Stat în comun cu Ministerul Finanţelor. Se consideră că la moment acţiunea dată este depăşită în timp şi se propune a fi exclusă din Plan.
38. 

Proiect de hotărîre a Consiliului Conсurenţei

38.1. Adoptarea şi publicarea legislaţiei secundare necesare implementării Legii concurenţei şi Legii cu privire la ajutorul de stat 

Trimestrul IV, 2014

Consiliul Concurenţei, autorităţile administraţiei publice centrale

Realizată.

De către Consiliul Concurenţei au fost elaborate următoarele Regulamente:

1. Regulamentul privind ajutorul de stat pentru serviciile publice de transport feroviar şi rutier de călători;
2. Regulamentul privind ajutorul de stat pentru întreprinderile feroviare;

3. Regulamentul privind ajutorul de stat pentru serviciile publice de radiodifuziune;

4. Regulamentul privind ajutorul de stat pentru societăţile de administrare a navelor;

5. Regulamentul privind ajutorul de stat pentru serviciile poştale;

6. Regulamentul privind ajutorul de stat pentru filme şi alte opere audiovizuale;

7. Regulamentul privind ajutorul de stat pentru sectorul siderurgic.
Proiectele Regulamentelor enumerate au fost consultate public, avizate de autorităţile interesate, de Centrul de Armonizare a Legislaţiei şi au fost supuse expertizei anticorupţie. Ulterior, proiectele au fost definitivate conform avizelor primite şi remise spre aprobare Plenului Consiliului Concurenţei.
38.2. Revizuirea constrîngerilor sectoriale specifice care afectează concurenţa de pe piaţă, folosind abordarea de Reglementare a Pieţei Produsului a OCDE şi identificarea sectoarelor şi acţiunilor prioritare, în vederea eliminării ulterioare a reglementărilor ce contravin Legii concurenţei
Trimestrul IV, 2014
În derulare. 
În cadrul Consiliului Concurenţei a fost format un Grup de lucru responsabil de elaborarea proiectului de lege pentru modificarea şi completarea unor acte legislative. Grupul de lucru a iniţiat procesul de examinare a cadrului normativ naţional de reglementare a mediului de afaceri în vederea întocmirii unui proiect iniţial de act normativ.

38.3. Abrogarea sau modificarea actelor normative care contravin Legii concurenţei
Trimestrul IV, 2014
Realizată.

În scopul aducerii în concordanţă a prevederilor cadrului normativ în vigoare la prevederile Legii concurenţei nr. 183 din 11.07.2012 şi Legii cu privire la ajutorul de stat nr. 139 din 15.06.2012 Consiliul Concurenţei a promovat Hotărîrea Guvernului nr. 1049 din 23.12.2013 privind modificarea, completarea şi abrogarea unor hotărîri ale Guvernului (MO nr. 304-310 din 27.12.2013).
A fost adoptată Legea pentru modificarea şi completarea unor acte legislative nr. 38 din 27.03.2014 şi publicată în Monitorul Oficial nr.92-98/228 din 18.04.2014.
38.4. Elaborarea şi adoptarea liniilor directorii relevante şi a regulamentelor interne pentru implementarea eficientă de către Consiliul Concurenţei a Legii concurenţei şi a Legii cu privire la ajutorul de stat
Trimestrul IV, 2014
Realizată.

A fost aprobat Regulamentul intern al Consiliului Concurenţei şi Instrucţiunea cu privire la organizarea circulaţiei documentelor din cadrul Consiliului Concurenţei.
39. 

Proiect de hotărîre a Consiliului Conсurenţei

39.1. Inventarierea ajutoarelor de stat existente la data intrării în vigoare a Legii privind ajutorul de stat 

Trimestrul IV, 2014

Consiliul Concurenţei

În derulare. 
Consiliul Concurenţei a organizat şedinţe cu furnizorii ajutorului de stat, în cadrul cărora aceştia au fost informaţi cu privire la prevederile Legii nr. 139 din 15 iunie 2012 cu privire la ajutorul de stat. Furnizării ajutorului de stat au fost instruiţi în vederea completării Formularelor de raportare a ajutorului de stat, în conformitate cu dispoziţiile Regulamentului cu privire la Registrul ajutorului de stat, aprobat prin Hotărîrea Plenului Consiliului Concurenţei nr. 3 din 30.08.2013.

Formularele de stat a ajutoarelor de stat existente parvenite de la furnizorii de ajutor de stat sunt examinate şi toate datele sunt incluse în Inventarul ajutoarelor de stat al Republicii Moldova (pentru perioada 2011 – 16 august 2013).
39.2. Elaborarea şi aprobarea mecanismului de colectare a informaţiei şi monitorizare a tuturor ajutoarelor de stat acordate în Republica Moldova în mod permanent

Trimestrul IV, 2014
Realizată. 

Prin Hotărîrea Guvernului nr. 378 din 27 mai 2014 a fost aprobat Conceptul sistemului informaţional automatizat „Registrul ajutoarelor de stat” (Monitorul Oficial 142-146/427 din 03.06.2014).

La data de 01.07.2014, Consiliul Concurenţei cu suportul Băncii Mondiale a organizat Conferinţa Internaţională cu genericul „Noi oportunităţi concurenţiale prin prisma implementării politicii ajutoarelor de stat”, în cadrul căreia a fost lansat Sistemul informaţional „Registrul ajutoarelor de stat din Moldova” (SIRASM). Acest sistem va contribui la eficientizarea proceselor de notificare şi raportare a ajutoarelor de stat: reducerea perioadei de examinare a notificărilor, înregistrarea datelor privind furnizorii, beneficiarii şi măsurile de ajutor de stat, monitorizarea banilor publici, etc.
40. 

Proiect de act departamental

40.1. Elaborarea şi organizarea programelor comune de instruire pentru personalul Consiliului Concurenţei şi Agenţiei de Achiziţii Publice pentru depistarea cazurilor de trucare a ofertelor şi a cadrului de achiziţii publice

Trimestrul I, 2014

Consiliul Concurenţei, Ministerul Finanţelor

Realizată. 
Grupul de lucru, constituit prin Ordinul Preşedintelui Consiliului Concurenţei, a elaborat un program comun de instruire. Astfel, pe data de 19 mai curent formatorii Agenției Achiziţii Publice au desfăşurat pentru Consiliul Concurenței seminarul cu tematica depistării cazurilor de trucare a ofertelor şi a cadrului de achiziţii publice. 
Domeniul de intervenţie: SISTEMUL JUDECĂTORESC
41. 

Proiect de program

41.1. Fortificarea capacităţilor judecătorilor în domeniul legislaţiei fiscale şi vamale şi financiar – nebancare prin instruiri obligatorii 

Trimestrul I-IV, 2014

Ministerul Justiţiei, Ministerul Finanţelor, Inspectoratul Fiscal Principal de Stat, Serviciul Vamal, Consiliul Concurenţei, Comisia Naţională a Pieţei Financiare

Realizată.
În Planul de formare continuă pentru anul 2014, elaborat de Institutul Naţional de Justiţie, sunt specificate în calitate de domenii de formare continuă a judecătorilor următoarele domenii:

· Particularităţile examinării cauzelor de insolvabilitate (pct. 40);
· Implementarea politicii de concurenţă şi ajutor de stat în Republica Moldova (pct. 46);
· Particularităţile aplicării legislaţiei fiscale (pct. 48);
· Particularităţile aplicării legislaţiei vamale (pct. 52).
Potrivit informaţiei furnizate de Institutul Naţional de Justiţie, la cursurile de formare continuă aferente precitate, organizate în anul 2014, au participat:

· la seminarul „Particularităţile examinării cauzelor de insolvabilitate”, desfăşurat la 16 iunie curent, au participat 24 de judecători;
· la cele 2 seminare cu tematica „Dreptul concurenţei”, desfăşurate în perioadele 4-5 martie şi 6-7 martie curent, au participat 40 de judecători;

· la seminarul „Particularităţile aplicării legislaţiei fiscale”, desfăşurat la 10 februarie curent, au participat 33 de judecători;

· la seminarul „Particularităţile aplicării legislaţiei vamale, desfăşurat la 11 aprilie curent, au participat 9 judecători.

Inspectoratul Fiscal Principal de Stat prin scrisoarea nr. 26-12/1-10/1223/3864 din 08.05.2014 a remis o solicitare către Institutul Național al Justiției întru stabilirea posibilității petrecerii unor seminare de instruire cu genericul „Procedura legală de ridicare și păstrare a corpurilor delicate”, „Procedura de aplicare în instanța de judecată a prevederilor Codului de procedură civilă al RM”, „Probațiunea în cadrul procedurii de examinare în instanțele judecătorești a cauzelor contravenționale întocmite de organele fiscale”. Pînă în prezent răspunsul nu a parvenit.
41.2. Elaborarea şi iniţierea implementării unui program de instruire obligatorie a judecătorilor în dosare aferente concurenţei şi aplicării prevederilor Legii insolvabilităţii, Legii concurenţei, Legii ajutorului de stat şi al conceptelor economice relevante

Trimestrul I-IV, 2014

Domeniul de intervenţie: LICHIDAREA AFACERII
42. 

Proiect de lege cu privire la modificarea şi completarea unor acte legislative (Legea cu privire la antreprenoriat şi întreprinderi, Legea privind societăţile pe acţiuni, Codul fiscal, Legea privind gospodăriile ţărăneşti, Codul civil, Legea cu privire la notariat, Codul de procedură civilă, Legea privind înregistrarea de stat a persoanelor juridice şi a întreprinzătorilor individuali)
42.1. Reducerea termenului de înaintare a creanţelor – de la 6 la 2 luni din data publicării avizului în Monitorul Oficial al Republicii Moldova sau de la data înştiinţării despre lichidare (art.72 din Codul civil) 

42.2. Reducerea termenului de repartizare a activelor – de la 12 la 6 luni din data publicării avizului şi de la 2 luni la 1 lună din data aprobării bilanţului lichidării

42.3. Reducerea obligaţiei de publicare în Monitorul Oficial al Republicii Moldova a avizelor (de la 2 la 1 aviz)

42.4. Precizarea condiţiilor de dizolvare a persoanei juridice (art.87 din Codul civil) şi atribuţiilor administratorului/lichidatorului (art.90 din Codul civil)

42.5. Explicarea expresă a procedurilor referitoare la bilanţul de lichidare (art.93 din Codul civil), termenul de repartizare a activelor (art.98 din Codul civil) şi executarea creanţelor creditorilor (art.95 din Codul civil)

42.6. Simplificarea procedurii de autentificare notarială a actelor juridice (art.107, 110, 152 din Codul civil şi art.37 din Legea cu privire la notariat)

42.7. Introducerea radierii din oficiu a gospodăriilor ţărăneşti (art.27 şi 35 din Legea privind gospodăriile ţărăneşti)

42.8. Introducerea radierii din oficiu a întreprinderilor individuale din Registrul de stat (art.26 din Legea nr.220-XVI din 19 octombrie 2007 privind înregistrarea de stat a persoanelor juridice şi a întreprinzătorilor individuali)
Trimestrul IV, 2013

Ministerul Economiei

Realizată. 

Au fost elaborate modificări şi completări la unele acte legislative, care prevăd simplificarea procedurii de lichidare benevolă a afacerii prin reducerea:

· termenului de înaintare a creanţelor - de la 6 la 2 luni din momentul publicării avizului în „Monitorul Oficial al Republicii Moldova” sau de la data înştiinţării despre lichidare (art. 72 CC);

· termenului de repartizare a activelor – de la 12 la 6 luni din data publicării avizului şi – de la 2 la 1 lună din momentul aprobării bilanţului lichidării;

· obligaţiei de publicare a avizelor de la 2 la 1 aviz.

Legea pentru modificarea şi completarea unor acte legislative a fost adoptată de Parlament, nr.90 din 29.05.2014.
43. 

Proiect de lege pentru modificarea şi completarea unor acte legislative (Codul contravenţional, Legea cadastrului bunurilor imobil etc.)
43.1. Ajustarea cadrului legal în vigoare la prevederile noii Legi a insolvabilităţii

Trimestrul II, 2014

Ministerul Economiei

Realizată. 
Proiectul de lege pentru modificarea şi completarea Legii cadastrului bunurilor imobile nr. 1543-XIII din 25.02.1998 a fost aprobat prin Hotărîrea Guvernului nr. 451 din 16.06.2014. 

Modificările şi completările propuse a fi operate în Legea cadastrului bunurilor imobile au fost sincronizate la prevederile art. 75 şi 121 din Legea+ insolvabilităţii nr. 149 din 29.06.2012.
44. 

Proiect de lege privind administratorii autorizaţi

44.1. Promovarea proiectului de lege privind administratorii autorizaţi

Trimestrul IV, 2013

Ministerul Justiţiei

Realizată. 

Legea privind administratorii autorizaţi a fost adoptată de către Parlament, cu nr.161 din 21.07.2014. 

Legea prevede instituirea unui mecanism clar de activitate şi supraveghere a administratorilor insolvabilităţii. Finalitatea urmărită prin adoptarea Legii în cauză vizează consolidarea calității actului de justiţie, economia, transparenţa şi claritatea efectuării acţiunilor în procedura de insolvabilitate şi dizolvare a persoanelor juridice şi a întreprinzătorului individual.

